2006D0860 — SK — 24.01.2013 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE zo 7. novembra 2006 o technickej špecifikácii interoperability týkajúcej sa subsystému riadenia, zabezpečenia a návestenia systému transeurópskych vysokorýchlostných železníc, ktorým sa upravuje príloha A k rozhodnutiu 2006/679/ES z 28. marca 2006 o technickej špecifikácii interoperability týkajúcej sa subsystému riadenia, zabezpečenia a návestenia systému transeurópskych konvenčných železníc [oznámené pod číslom K(2006) 5211] (Text s významom pre EHP) (2006/860/ES) (Ú. v. ES L 342, 7.12.2006, p.1)

Zmenené a doplnené:









▼B

ROZHODNUTIE KOMISIE

zo 7. novembra 2006

o technickej špecifikácii interoperability týkajúcej sa subsystému riadenia, zabezpečenia a návestenia systému transeurópskych vysokorýchlostných železníc, ktorým sa upravuje príloha A k rozhodnutiu 2006/679/ES z 28. marca 2006 o technickej špecifikácii interoperability týkajúcej sa subsystému riadenia, zabezpečenia a návestenia systému transeurópskych konvenčných železníc

[oznámené pod číslom K(2006) 5211]

(Text s významom pre EHP)

(2006/860/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/48/ES z 23. júla 1996 o interoperabilite systému transeurópskych vysokorýchlostných železníc ( 1 ), a najmä na jej článok 6 ods. 1, so zreteľom na smernicu Európskeho parlamentu a Rady 2001/16/ES z 19. marca 2001 o interoperabilite konvenčnej železničnej sústavy ( 2 ), a najmä na jej článok 6 ods. 1, keďže: (1) v súlade s článkom 2 písm. c) prílohy II k smernici 96/48/ES sa systém transeurópskych vysokorýchlostných železníc ďalej člení na štrukturálne alebo funkčné subsystémy vrátane kontrolného a riadiaceho a návestného subsystému. (2) Rozhodnutím Komisie 2002/731/ES ( 3 ) sa stanovuje prvá technická špecifikácia interoperability („TSI“) subsystému riadenia a zabezpečenia vlakov a návestenia systému transeurópskych vysokorýchlostných železníc. (3) Rozhodnutím Komisie 2004/447/ES ( 4 ) sa aktualizuje TSI priložená v prílohe k rozhodnutiu Komisie 2002/731/ES. (4) Je potrebné preskúmať prvú TSI vzhľadom na technický vývoj a skúsenosti získané z jej implementácie. (5) V súlade s článkom 6 ods. 1 smernice 96/48/ES a 2001/16/ES AEIF ako spoločný reprezentatívny orgán dostal mandát na preskúmanie a zrevidovanie tejto prvej TSI. (6) Rozhodnutím Komisie 2006/679/ES sa stanovuje technická špecifikácia interoperability subsystému riadenia a zabezpečenia vlakov a návestného subsystému transeurópskeho konvenčného železničného systému. (7) Príloha A k TSI priložená k rozhodnutiu Komisie 2006/679/ES ( 5 ) obsahuje chybné odkazy a preto by sa mala nahradiť prílohou A k TSI priloženej k tomuto rozhodnutiu. (8) Oddiel 7.4.2.3 TSI priložený k rozhodnutiu Komisie 2006/679/ES by sa preto mal aktualizovať, aby sa lepšie zohľadnila osobitná situácia rušňov a vlakov s koľajovým rozchodom 1520 mm, ako je uvedené v oddiele 7.5.2.3 TSI priloženej k tomuto rozhodnutiu. (9) Návrh zrevidovanej TSI preskúmal výbor zriadený podľa smernice 96/48/ES. (10) Táto TSI by sa podľa určitých podmienok mala uplatňovať na novú alebo zmodernizovanú a obnovenú infraštruktúru. (11) Prvá TSI týkajúca sa subsystému „riadenia a zabezpečenia vlakov a návestenia“ nadobudla účinnosť v roku 2002. Dôsledkom existujúcich zmluvných záväzkov nové subsystémy riadenia, zabezpečenia a návestenia vlakov alebo komponenty interoperability, alebo ich obnovenie a modernizácia by mali podliehať posudzovaniu zhody podľa ustanovení tejto prvej TSI. Prvá TSI ďalej zostáva v platnosti na účely údržby, výmeny súvisiacej s údržbou komponentov subsystému a komponentov interoperability povolených podľa prvej TSI. Preto účinky rozhodnutia 2002/731/ES by sa mali zachovať v účinnosti, pokiaľ ide o údržbu v rámci projektov povolených v súlade s TSI, ktorá je priložená v prílohe k rozhodnutiu a pokiaľ ide o projekty nových tratí a na obnovu alebo modernizáciu existujúcich tratí, ktoré sú na vyššom stupni vývoja alebo podliehajú zmluve počas výkonu v deň oznámenia súčasného rozhodnutia. (12) S cieľom určiť rozdiel v rozsahu pôsobnosti používania medzi prvou TSI a novou TSI, ktorá je prílohou k súčasnému rozhodnutiu, členské štáty by mali oznámiť do šiestich mesiacov odo dňa nadobudnutia účinnosti tohto rozhodnutia vyčerpávajúci zoznam subsystémov a komponentov interoperability, ktoré z prvej TSI ešte uplatňujú. (13) Touto TSI by sa nemalo vyžadovať používanie osobitných technológií alebo technických riešení s výnimkou prípadu, ak je to bezpodmienečne potrebné pre interoperabilitu systému transeurópskych vysokorýchlostných železníc. (14) Touto TSI sa v obmedzenom časovom období umožňuje, ak sú splnené určité podmienky, aby sa komponenty interoperability začlenili do subsystémov bez certifikácie. (15) Súčasná verzia tejto TSI sa podrobne nezaoberá všetkými základnými požiadavkami. V súlade s článkom 17 smernice 96/48/ES sa nezahrnuté technické aspekty označujú ako „otvorené body“ v prílohe G k tejto TSI. Členské štáty v súlade s článkom 16 ods. 3 smernice 96/48/ES oznámia Komisii a iným členským štátom zoznam ich vnútroštátnych technických predpisov týkajúcich sa „otvorených bodov“ a postupy, ktoré sa používajú pri ich posudzovaní zhody. (16) Vo vzťahu k osobitným prípadom opísaným v kapitole 7 tejto TSI členské štáty oznámia Komisii a iným členským štátom postupy posudzovania zhody, ktoré sa majú použiť. (17) V TSI sa udávajú technické etapy, ktoré sa musia dokončiť s cieľom postupného prechodu z existujúceho do konečného stavu, pri ktorom bude normou dodržanie TSI. (18) Je preto potrebné zriadiť v každom členskom štáte vnútroštátny plán implementácie TSI. (19) Prechod k cieľovému systému triedy A, ako je vymedzené v TSI, vyžaduje vhodné opatrenia prijaté na vnútroštátnej úrovni s cieľom uľahčiť takýto prechod a osobitnú pozornosť treba venovať vonkajším špecifickým prenosovým modulom vnútroštátnych predchádzajúcich systémov príkazov a riadenia triedy B. (20) Ustanovenia tohto rozhodnutia sú v súlade so stanoviskom výboru zriadeného podľa článku 21 smernice Rady 96/48/ES, keďže: PRIJALA TOTO ROZHODNUTIE:







Článok 1

Komisia týmto prijíma technickú špecifikáciu interoperability („TSI“) subsystému riadenia, zabezpečenia a návestenia transeurópskych vysokorýchlostných železníc. TSI sa stanovuje v prílohe k tomuto rozhodnutiu.

Článok 2

TSI platia na všetky nové, zmodernizované alebo obnovené koľajové vozidlá alebo trate systému transeurópskych vysokorýchlostných železníc podľa prílohy I k smernici 96/48/ES.

Článok 3

1. Vzhľadom na systémy uvedené v prílohe B k TSI a otázky zatriedené ako „otvorené body“ v prílohe G k TSI sú podmienkami, ktoré sa majú splniť na overenie interoperability v zmysle článku 16 ods. 2 smernice 96/48/ES, technické predpisy platné v členskom štáte, ktorý povolí uvedenie subsystému, na ktorý sa vzťahuje toto rozhodnutie, do prevádzky.

2. Každý členský štát informuje ostatné členské štáty a Komisiu do šiestich mesiacov od oznámenia tohto rozhodnutia o:

a) zoznam uplatniteľných technických predpisov uvedených v odseku 1;

b) postupy posudzovania zhody a kontrolné postupy, ktoré sa majú dodržiavať pri používaní uplatniteľných technických predpisov uvedených v odseku 1;

c) orgány, ktoré vymenuje na vykonávanie týchto postupov posudzovania zhody a kontrolných postupov.

Článok 4

Vzhľadom na tieto otázky zatriedené ako „osobitné prípady“ stanovené v kapitole 7 tejto TSI by sa ako postupy na posudzovanie zhody mali uplatňovať postupy platné v členských štátoch. Každý členský štát do šiestich mesiacov od oznámenia tohto rozhodnutia oznámi iným členským štátom a Komisii:

a) postupy posudzovania zhody a kontrolné postupy, ktoré sa majú dodržiavať pri uplatňovaní týchto predpisov;

b) orgány, ktoré vymenuje na vykonávanie týchto postupov posudzovania zhody a kontrolných postupov.

Článok 5

TSI berie do úvahy prechodné obdobie, v ktorom sa môžu vykonávať posudzovania zhody a osvedčenie komponentov interoperability ako časti subsystému. Počas tohto obdobia členské štáty oznámia Komisii, ktoré komponenty interoperability sa týmto spôsobom posudzovali, aby sa umožnilo dôkladné monitorovanie obchodovania s komponentmi interoperability a aby sa vykonali kroky na uľahčenie obchodovania.

Článok 6

Rozhodnutie 2002/731/ES sa týmto zrušuje. Ale ustanovenia rozhodnutia 2002/731/ES musia naďalej platiť vo vzťahu k zachovaniu projektov povolených v súlade s TSI, ktorá tvorí prílohu k uvedenému rozhodnutiu, a projektov nových tratí a rekonštruovaných alebo modernizovaných existujúcich tratí, ktoré sú v pokročilom stupni rozpracovanosti alebo ktoré sú predmetom zmluvy v štádiu uskutočnenia v deň oznámenia súčasného rozhodnutia.

Členské štáty Komisii oznámia najneskôr do šiestich mesiacov odo dňa nadobudnutia účinnosti tohto rozhodnutia vyčerpávajúci zoznam subsystémov a komponentov interoperability, na ktoré sa naďalej uplatňujú ustanovenia rozhodnutia 2002/731/ES.

Článok 7

Členské štáty vypracujú národný plán implementácie TSI v súlade s kritériami uvedenými v kapitole 7 prílohy.

Tento plán implementácie zašlú ostatným členským štátom a Komisii najneskôr šesť mesiacov odo dňa nadobudnutia účinnosti tohto rozhodnutia.

Na základe týchto vnútroštátnych plánov navrhne Komisia centrálny plán EÚ podľa zásad stanovených v kapitole 7 prílohy.

Článok 8

Členské štáty musia zabezpečiť, že funkčnosť predošlých systémov triedy B, ktoré sa uvádzajú v prílohe B k tejto TSI, rovnako ako ich rozhrania, zostanú také, ako sú v súčasnosti špecifikované, okrem tých modifikácií, ktoré sa môžu považovať za nevyhnutné v prípade, že sa zmiernia chyby týchto systémov týkajúce sa bezpečnosti.

Členské štáty sprístupnia informácie o svojich starých systémoch, ktoré sú nevyhnutné na účely vývoja prístrojov a osvedčenia o ich bezpečnosti, ktoré umožňujú interoperabilitu vybavenia triedy A podľa prílohy A k TSI s ich starými zariadeniami triedy B.

Článok 9

Príloha A k tejto TSI priložená k rozhodnutiu Komisie 2006/679/ES z 28. marca 2006, ktorá sa vzťahuje na subsystémy riadenia, zabezpečenia a návestenia systému transeurópskych konvenčných železníc sa nahrádza prílohou A k tomuto rozhodnutiu. Oddiel 7.4.2.3 tejto TSI priložený k rozhodnutiu Komisie 2006/679/ES z 28. marca 2006 sa nahrádza oddielom 7.5.2.3 TSI priloženej k tomuto rozhodnutiu.

Článok 10

Toto rozhodnutie je uplatniteľné odo dňa jeho oznámenia.

Článok 11

Toto rozhodnutie je určené členským štátom.









PRÍLOHA

1. ÚVOD

1.1. Technický rozsah pôsobnosti

Táto TSI sa týka kontrolného a riadiaceho a návestného subsystému transeurópskych vysokorýchlostných železníc. Sú zahrnuté v zozname prílohy II ods. 1 k smernici 96/48/ES.

Ďalšie informácie o subsystéme riadenia a zabezpečenia sa nachádzajú v kapitole 2 (Vymedzenie pojmov a rozsah pôsobnosti subsystému).

1.2. Územný rozsah pôsobnosti

Územným rozsahom pôsobnosti tejto TSI je systém transeurópskych vysokorýchlostných železníc podľa opisu v prílohe 1 k smernici 96/48/ES.

1.3. Obsah tejto TSI

V súlade s článkom 5 ods. 3 smernice 96/48/ES táto TSI:

(a) stanovuje svoj plánovaný rozsah pôsobnosti (časť siete alebo železničných koľajových vozidiel uvedená v prílohe I k smernici; subsystém alebo časť subsystému, ktoré sú uvedené v prílohe II k smernici) – kapitola 2 (Vymedzenie pojmov a rozsah pôsobnosti subsystému);

(b) stanovuje základné požiadavky pre daný subsystém Riadenie a zabezpečenie a jeho rozhrania s inými subsystémami – kapitola 3 (Základné požiadavky subsystému riadenia a zabezpečenia);

(c) stanovuje funkčné a technické špecifikácie, ktoré subsystém a jeho rozhrania s inými subsystémami musia spĺňať. Ak je to nevyhnutné, tieto špecifikácie sa môžu líšiť podľa použitia subsystému, napríklad podľa kategórií trate, stanice a/alebo železničných koľajových vozidiel stanovených v prílohe 1 k smernici – kapitola 4 (Charakteristiky subsystému);

(d) určuje komponenty a rozhrania interoperability, na ktoré sa vzťahujú európske špecifikácie, vrátane európskych noriem, ktoré sú potrebné na dosiahnutie interoperability v rámci systému transeurópskych vysokorýchlostných železníc – kapitola 5 (Komponenty interoperability);

(e) uvádza v každom zvažovanom prípade postupy stanovenia zhody alebo vhodnosti použitia. To zahŕňa najmä moduly vymedzené v rozhodnutí 93/465/EHS alebo, ak je to potrebné, špecifické postupy použiteľné buď na stanovenie zhody, alebo vhodnosti použitia komponentov interoperability a „ES“ overenie subsystémov – kapitola 6 (Stanovenie zhody a/alebo vhodnosti použitia komponentov a overenia subsystému);

(f) stanovuje stratégiu implementácie TSI. Je potrebné najmä určiť štádiá, ktoré majú byť dokončené s cieľom dosiahnuť postupný prechod z existujúceho stavu do konečného stavu, pri ktorom bude normou dodržanie technickej špecifikácie interoperability – kapitola 7 (Implementácia technickej špecifikácie interoperability riadenia a zabezpečenia);

(g) pre zainteresovaný personál stanovuje odbornú kvalifikáciu a zdravotné a bezpečnostné podmienky pri práci nevyhnutné na prevádzku a údržbu daného subsystému, ako aj na implementáciu TSI – kapitola 4 (Charakteristika subsystému).

Okrem toho by malo byť vytvorené ustanovenie pre osobitné prípady pre každú TSI; tie sú stanovené v kapitole 7 (Implementácia TSI riadenia a zabezpečenia).

Napokon táto TSI v kapitole 4 (Charakteristika subsystému) takisto predkladá prevádzkové a údržbové predpisy, ktoré sú špecifické pre rozsah pôsobnosti stanovený v oddiele 1.1 (Technický rozsah pôsobnosti) a v oddiele 1.2 (Územný rozsah pôsobnosti).

2. VYMEDZENIE POJMOV A ROZSAH PÔSOBNOSTI

2.1. Všeobecné poznámky

Subsystém Riadenie a zabezpečenie je vymedzený ako súbor funkcií a ich implementácie, ktorým sa umožňuje bezpečný chod vlakov.

TSI riadenia a zabezpečenia vymedzuje základné požiadavky pre tie časti subsystému riadenia a zabezpečenia, ktoré sú relevantné pre interoperabilitu, a preto podliehajú ES vyhláseniu o overení.

Vlastnosti subsystému riadenia a zabezpečenia, ktoré sa týkajú interoperability systému transeurópskych vysokorýchlostných železníc, sú určené:

1. FUNKCIAMI, ktoré sú nevyhnutné na bezpečné riadenie železničnej dopravy, a ktoré sú dôležité pre prevádzku vrátane tých, ktoré sa vyžadujú pri poruchových stavoch ( 6 ),

2. ROZHRANIAMI.

3. úrovňou PREVÁDZKY, ktorá je potrebná na splnenie základných požiadaviek.

Špecifikácie týchto funkcií, rozhraní a prevádzkových požiadaviek sa uvádzajú v kapitole 4 (Charakteristika subsystému), kde sú uvedené odkazy na podporné normy.

2.2. Prehľad

Interoperabilita systému transeurópskych vysokorýchlostných železníc čiastočne závisí od schopnosti spolupráce riadiaceho a zabezpečovacieho vybavenia vozidla s rôznymi traťovými zariadeniami.

Kvôli pohyblivosti zariadenia na vozidle sa subsystém Riadenie a zabezpečenie delí na dve časti: vozidlové zariadenie a traťové zariadenie (pozri prílohu D).

2.2.1. Interoperabilita

Táto TSI uvádza funkcie, rozhrania a prevádzkové požiadavky, ktorými sa zabezpečuje dosiahnutie technickej interoperability. Technická interoperabilita je nevyhnutnou podmienkou prevádzkovej interoperability, v rámci ktorej je vedenie vlaku založené na jednotných informáciách, ktoré sa zobrazujú v kabíne vodiča, a je v súlade s jednotnými prevádzkovými požiadavkami stanovenými pre sieť transeurópskych vysokorýchlostných železníc. Táto TSI takisto obsahuje funkcie, ktoré sú potrebné na dosiahnutie prevádzkovej interoperability (pozri oddiel 4.3.1 Rozhranie subsystému Prevádzka a riadenie dopravy).

2.2.2. Triedy systémov riadenia a zabezpečenia

V rámci subsystému riadenia a zabezpečenia boli stanovené dve triedy ochrany vlaku, rádiokomunikácie, HABD (detektor horúcich nápravových ložísk) a systémov zisťovania prítomnosti vlaku:

Trieda A: Jednotný systém riadenia a zabezpečenia.

Trieda B: Systémy a aplikácie riadenia a zabezpečenia, ktoré existovali predtým, ako vstúpila do účinnosti smernica 96/48/ES s obmedzením na tie, ktoré sú opísané v prílohe B.

Vozidlové zariadenie riadenia a zabezpečenia bude na dosiahnutie interoperability poskytovať:

— rádiové a dátové komunikačné rozhrania triedy A pre infraštruktúru, v prípade prevádzky s infraštruktúrou triedy A,

— rádiového a komunikačného rozhrania triedy B s infraštruktúrou, v prípade prevádzky s infraštruktúrou triedy B, V rámci návestných údajov sa to dá dosiahnuť s použitím špecifického prenosového modulu (STM), ktorý vozidlovému systému triedy A umožňuje fungovať na linkách vybavených traťovým zabezpečovacím systémom triedy B vďaka použitiu údajov triedy B. Rozhranie medzi vozidlovým systémom triedy A a STM je vymedzené v tejto TSI.

Členské štáty sú zodpovedné za zabezpečenie toho, aby systémy triedy B boli počas ich používania udržiavané; žiadne zmeny týchto špecifikácií nesmú byť na úkor interoperability.

2.2.3. Úrovne aplikácie (ERTMS/ETCS)

Rozhrania určené touto TSI vymedzujú spôsoby prenosu údajov do vlakov a niekedy z vlakov. Špecifikácie triedy A odporúčané touto TSI poskytujú možnosti, z ktorých si každý projekt môže vybrať spôsob prenosu, ktorý spĺňa jeho požiadavky. Tri úrovne aplikácie sú:

Úroveň 1: Prenos údajov sa uskutočňuje bodovým prenosom „Eurobalíza“ (Eurobalise) a v niektorých prípadoch polosúvislým prenosom „Euroslučka“ (Euroslučka alebo rádio in-fill). Zisťovanie prítomnosti vlakov sa uskutočňuje zariadením na trati, obyčajne koľajovými obvodmi alebo snímačmi počtu náprav. Návestná informácia je sprostredkovaná vodičovi prostredníctvom zariadenia umiestneného v kabíne alebo návestidiel umiestnených pri trati.

Úroveň 2: Prenos údajov sa uskutočňuje súvislým rádiovým prenosom (GSM-R). Pre niektoré druhy funkcií si rádiový prenos vyžaduje doplnenie bodovým prenosom (Eurobalise). Zisťovanie prítomnosti vlakov sa uskutočňuje zariadením na trati, obyčajne koľajovými obvodmi alebo snímačmi počtu náprav. Návestná informácia je sprostredkovaná vodičovi prostredníctvom zariadenia umiestneného v kabíne alebo návestidiel umiestnených pri trati.

Úroveň 3: Prenos údajov sa uskutočňuje súvislým rádiovým prenosom (GSM-R). Pre niektoré druhy funkcií si rádiový prenos vyžaduje doplnenie bodovým prenosom (Eurobalise). Zisťovanie polohy vlakov sa dosahuje traťovým zariadením, ktoré hlási riadiace a zabezpečovacie údaje systému spracovania údajov. Návestná informácia sa vodičovi sprostredkuje pomocou zariadenia umiestneného v kabíne.

Požiadavky tejto TSI sa vzťahujú na všetky úrovne aplikácie. Implementácii sa venuje kapitola 7 (Implementácia TSI pre riadenie a zabezpečenie). Vlak vybavený vozidlovým systémom triedy A pre danú úroveň musí byť prevádzkyschopný na tejto úrovni a na akejkoľvek nižšej úrovni.

2.2.4. Hranice infraštruktúrnej siete

Miestne technické rozhrania medzi traťovými zariadeniami riadenia a zabezpečenia susediacich infraštruktúr nesmú obmedzovať súvislú jazdu vlakov, keď prechádzajú hranice medzi nimi.

▼M4

Akýkoľvek vysokorýchlostný alebo konvenčný vlak vybavený vozidlovým systémom triedy A v súlade s príslušnou technickou špecifikáciou pre interoperabilitu nesmie byť z dôvodov týkajúcich sa ktorejkoľvek z oboch TSI a na základe v nich stanovených podmienok obmedzovaný v prevádzke na akejkoľvek vysokorýchlostnej alebo konvenčnej trati s infraštruktúrou, ktorá je vybavená traťovým systémom triedy A v súlade s príslušnou technickou špecifikáciou pre interoperabilitu.

▼B

3. ZÁKLADNÉ POŽIADAVKY SUBSYSTÉMU RIADENIA A ZABEZPEČENIA

3.1. Všeobecné poznámky

V smernici 96/48/ES článok 4 ods. 1 o interoperabilite sa vyžaduje, aby systém transeurópskych vysokorýchlostných železníc, subsystémy a komponenty interoperability vrátane rozhraní, spĺňali základné požiadavky stanovené vo všeobecných podmienkach v prílohe III k smernici. Základné požiadavky sú:

— bezpečnosť,

— spoľahlivosť a dostupnosť,

— zdravie,

— ochrana životného prostredia,

— technická kompatibilita.

Smernicou sa umožňuje, aby základné požiadavky boli aplikované na celý systém transeurópskych vysokorýchlostných železníc, alebo aby boli špecifické pre každý subsystém a jeho komponenty interoperability.

Základné požiadavky sú uvedené postupne v nasledujúcom texte. Za požiadavky pre systémy triedy B je zodpovedný každý príslušný členský štát.

3.2. Špecifické aspekty subsystému riadenia a zabezpečenia

3.2.1. Bezpečnosť

Každý projekt, na ktorý sa táto špecifikácia aplikuje, musí zaviesť opatrenia nevyhnutné na to, aby ukázal, že riziko vyskytnutia sa nehody v rámci subsystému riadenia a zabezpečenia nie je vyššie ako účelné pre prevádzku. S cieľom zabezpečiť, aby riešenia na dosiahnutie bezpečnosti neohrozovali interoperabilitu, musia sa rešpektovať požiadavky základných parametrov vymedzených v oddiele 4.2.1 (Bezpečnostné charakteristiky riadenia a zabezpečenia týkajúce sa interoperability).

Pre systém triedy A (ERTM/ETCS) je celkový cieľ bezpečnosti pre subsystém prerozdelený medzi vozidlové a traťové zariadenia. Podrobné požiadavky sú definované v základnom parametri, ktorý je vymedzený v oddiele 4.2.1 (Bezpečnostné charakteristiky riadenia a zabezpečenia týkajúce sa interoperability). Táto bezpečnostná požiadavka musí byť splnená spolu s požiadavkami dostupnosti v oddiele 3.2.2 (Spoľahlivosť a dostupnosť).

Príslušný členský štát je pri systémoch triedy B, ktoré sa používajú na prevádzku transeurópskych vysokorýchlostných železníc, zodpovedný za to (vymedzené v prílohe B), aby:

— sa ubezpečil, že konštrukcia systému triedy B spĺňa ciele vnútroštátnej bezpečnosti,

— sa ubezpečil, že aplikácia systému triedy B spĺňa ciele vnútroštátnej bezpečnosti,

— stanovil parametre bezpečnej prevádzky a podmienky použitia systému triedy B (vrátane, no nielen, údržby a poruchových stavov).

3.2.2. Spoľahlivosť a dostupnosť

(a) Pre systém triedy A je celkový cieľ spoľahlivosti a dostupnosti pre subsystém prerozdelený medzi vozidlové a traťové zariadenia. Podrobné požiadavky sú vymedzené v základnom parametri, ktorý je špecifikovaný v oddiele 4.2.1 (Bezpečnostné charakteristiky riadenia a zabezpečenia, ktoré sa týkajú interoperability).

(b) Kvalita organizácie údržby pre všetky systémy, ktoré obsahujú subsystém Riadenie a zabezpečenie, musí zabezpečiť, aby bola miera rizika kontrolovaná, keďže komponenty starnú a opotrebúvajú sa. Kvalitou údržby sa musí zabezpečiť, aby bezpečnosť týmito činnosťami nebola ohrozená. Pozri oddiel 4.5 (Pravidlá údržby).

3.2.3. Zdravotníctvo

Podľa európskych a vnútroštátnych predpisov, ktoré sú kompatibilné s európskymi právnymi predpismi, sa musia vykonať opatrenia, ktorými sa zabezpečí, že použité materiály a konštrukcie subsystémov riadenia a zabezpečenia neškodia zdraviu tých osôb, ktoré k nim majú prístup.

3.2.4. Ochrana životného prostredia

Podľa európskych a vnútroštátnych predpisov, ktoré sú kompatibilné s európskymi právnymi predpismi:

— Ak je zariadenie riadenia a zabezpečenia vystavené nadmernej teplote alebo ohňu, nesmie prekročiť hranicu emisie plynov, ktoré sú škodlivé pre životné prostredie.

— Zariadenie riadenia a zabezpečenia nesmie obsahovať látky, ktoré môžu počas bežného použitia nadmerne kontaminovať životné prostredie.

— Zariadenie riadenia a zabezpečenia musí podliehať platným európskym právnym predpisom regulujúcim limity emisií a citlivosť na elektromagnetické rušenie pozdĺž hraníc železnice.

— Zariadenie riadenia a zabezpečenia musí vyhovovať platným predpisom v oblasti emisie hluku.

— Zariadenie riadenia a zabezpečenia nesmie spôsobiť žiadnu neprípustnú úroveň vibrácie, ktorá by mohla ohroziť integritu infraštruktúry (keď je infraštruktúra správne udržiavaná).

3.2.5. Technická kompatibilita

Technická kompatibilita zahŕňa funkcie, rozhrania a charakteristiky, ktoré sú požadované na dosiahnutie interoperability.

Požiadavky technickej kompatibility sú rozdelené do týchto troch kategórií:

— Prvá kategória stanovuje všeobecné konštrukčné požiadavky na interoperabilitu, kde sa zaraďujú vonkajšie podmienky, interná elektromagnetická kompatibilita (EMC) v rámci železničných hraníc a inštalácia. Tieto požiadavky kompatibility sú definované v tejto kapitole.

— Druhá kategória opisuje, ako sa subsystém Riadenie a zabezpečenie musí používať a aké funkcie musí vykonávať, aby sa dosiahla interoperabilita. Táto kategória je vymedzená v kapitole 4.

— Tretia kategória opisuje, ako sa musí subsystém Riadenie a zabezpečenie obsluhovať, aby sa dosiahla interoperabilita. Táto kategória je vymedzená v kapitole 4.

3.2.5.1. Kompatibilita konštrukcie

3.2.5.1.1. Vonkajšie podmienky

Systémy, ktoré vyhovujú požiadavkám systému triedy A, musia byť schopné prevádzky v klimatických a fyzikálnych podmienkach, ktoré existujú pozdĺž relevantnej časti siete transeurópskych vysokorýchlostných železníc. Pre rozhrania so železničnými koľajovými vozidlami pozri oddiel 4.3.2.5 (Fyzikálne podmienky vonkajšieho prostredia).

Systémy, ktoré vyhovujú požiadavkám systému triedy B, musia vyhovovať aspoň fyzikálnym špecifikáciám vonkajšieho prostredia použitým v príslušnom systéme triedy B, aby boli prevádzkyschopné v klimatických a fyzikálnych podmienkach, ktoré sa vyskytujú pozdĺž daných transeurópskych vysokorýchlostných tratí.

3.2.5.1.2. Interná elektromagnetická kompatibilita na železnici

Základný parameter je opísaný v oddiele 4.2.12 (Elektromagnetická kompatibilita). Pre rozhrania so železničnými koľajovými vozidlami pozri oddiel 4.3.2.6 (Elektromagnetická kompatibilita).a pre rozhrania s elektrickými zariadeniami pozri oddiel 4.3.4.1 (Elektromagnetická kompatibilita).

3.2.5.2. Kompatibilita riadenia a zabezpečenia

V kapitole 4 doplnenej prílohami A a B sa vymedzujú požiadavky interoperability subsystému riadenia a zabezpečenia.

Okrem toho táto TSI spolu s TSI riadenia a zabezpečenia pre transeurópsky konvenčný železničný systém zabezpečujú, vzhľadom na subsystém Riadenie a zabezpečenie, technickú interoperabilitu medzi transeurópskymi vysokorýchlostnými železničnými systémami a konvenčnými železničnými systémami, ak sú obidva systémy vybavené systémom triedy A.

4. CHARAKTERISTIKA SUBSYSTÉMU

4.1. Úvod

Systém transeurópskych vysokorýchlostných železníc, na ktorý sa vzťahuje smernica 96/48/ES a ktorého súčasťou je subsystém Riadenie a zabezpečenie, je integrovaný systém, ktorého konzistentnosť je potrebné overovať. Túto konzistentnosť je nevyhnutné kontrolovať, najmä pokiaľ ide o špecifikácie subsystému, jeho rozhrania so systémom, do ktorého je integrovaný, ako aj pokiaľ ide o predpisy prevádzky a údržby.

Pri zohľadnení všetkých relevantných základných požiadaviek subsystém Riadenie a zabezpečenie je charakterizovaný týmito základnými parametrami:

— Bezpečnostné charakteristiky riadenia a zabezpečenia, ktoré sa týkajú interoperability (oddiel 4.2.1)

— Funkčnosť vozidlového ETCS (oddiel 4.2.2)

— Funkčnosť traťového ETCS (oddiel 4.2.3)

— Funkcie EIRENE (oddiel 4.2.4)

— Rozhrania ETCS a EIRENE cez vzdušný priestor (oddiel 4.2.5)

— Vozidlové rozhrania interné v rámci riadenia a zabezpečenia (oddiel 4.2.6)

— Traťové rozhrania interné v rámci riadenia a zabezpečenia (oddiel 4.2.7)

— Manažment kľúčov (oddiel 4.2.8)

— ETCS-ID Manažment (oddiel 4.2.9)

— HABD snímač horúcich nápravových ložísk (oddiel 4.2.10)

— Kompatibilita s traťovými systémami zisťovania polohy vlakov (oddiel 4.2.11)

— Elektromagnetická kompatibilita (oddiel 4.2.12)

— Rozhranie DMI (rozhranie vodič – zariadenie) ETCS (oddiel 4.2.13)

— Rozhranie DMI (rozhranie vodič – zariadenie) EIRENE (oddiel 4.2.14)

— Rozhranie nahrávania údajov na regulačné účely (oddiel 4.2.15)

— Viditeľnosť objektov traťového zariadenia riadenia a zabezpečenia (oddiel 4.2.16)

Požiadavky oddielov

— 4.2.10 (HABD (Snímač horúcich nápravových ložísk))

— 4.2.11 (Kompatibilita s traťovými systémami zisťovania polohy vlakov),

— 4.2.12 (Elektromagnetická kompatibilita),

— 4.2.16 (Viditeľnosť objektov traťového zariadenia riadenia a zabezpečenia)

sa uplatňujú vždy nezávisle od triedy systému.

Všetky ďalšie požiadavky v oddiele 4.2 (Funkčné a technické špecifikácie subsystému) budú vždy aplikované iba pre systém triedy A. Za požiadavky pre systémy triedy B je zodpovedný každý príslušný členský štát. V prílohe B je stanovený zoznam charakteristík systémov triedy B a zodpovedné členské štáty.

Na STM, ktoré umožňujú prevádzku vozidlového systému triedy A na infraštruktúre triedy B, sa vzťahujú požiadavky systému triedy B.

Na dosiahnutie interoperability nie je nevyhnutné štandardizovať všetky funkcie v rámci subsystému riadenia a zabezpečenia. Funkčnosť pre automatické zabezpečenie vlaku a pre automatické riadenie vlaku, ktoré sa uvádza v kapitole 4, sa dosahuje prostredníctvom týchto funkcií:

— vozidlové štandardné funkcie, ktoré zabezpečujú, že každý vlak bude reagovať na údaje získané z trate predvídaným spôsobom,

— traťové štandardné funkcie, ktoré sú schopné spracovať údaje z vnútroštátnych zabezpečovacích a návestných systémov a preložiť tieto údaje do štandardných vlakových správ,

— štandardné rozhrania pre komunikáciu vlak – trať a trať – vlak.

Funkcie riadenia a zabezpečenia sú rozdelené do kategórií označujúcich napríklad to, či sú voliteľné alebo povinné. Tieto kategórie sú vymedzené v prílohe A index 1 a v prílohe A index 32, a klasifikácia funkcií je uvedená v rámci ich textov.

Príloha A index 3 poskytuje slovník a vymedzenie pojmov ETCS, ktoré sú použité v špecifikáciách uvedených v prílohe A.

Vo svetle základných požiadaviek v kapitole 3 sú funkčné a technické špecifikácie subsystému riadenia a zabezpečenia tieto:

4.2. Funkčné a technické špecifikácie subsystému

4.2.1. Bezpečnostné charakteristiky riadenia a zabezpečenia týkajúce sa interoperability

Základný parameter opisuje bezpečnostné ERTMS/ETCS požiadavky vozidlových zariadení a bezpečnostné požiadavky traťových zariadení.

S odkazom na Základné požiadavky „bezpečnosť“ (pozri oddiel 3.2.1) tento základný parameter stanovuje povinné požiadavky pre interoperabilitu:

— Dodržaním požiadaviek prílohy A index 47 zabezpečiť, že riešenia na dosiahnutie bezpečnosti neohrozujú interoperabilitu.

— Pre časti rozhodujúce z pohľadu bezpečnosti každého vozidlového zariadenia a každého jedného traťového zariadenia, bezpečnostnou požiadavkou pre ETCS úroveň 1 alebo úroveň 2 ( 7 ) je: prijateľná intenzita nebezpečenstiev na hodinu a funkciu (tolerable hazard risk, THR) 10-9/hod. (pre náhodné poruchy), ktorá zodpovedá úrovni integrity bezpečnosti/SIL/4. Podrobné požiadavky na zariadenie triedy A sú stanovené v prílohe A index 27. Menej obmedzujúce bezpečnostné požiadavky na hodnoty prijateľnej miery rizika (THR) pri traťových zariadeniach môžu byť prijaté pod podmienkou, že bude splnený cieľ bezpečnosti.

— Požiadavky spoľahlivosti a dostupnosti prílohy A register 28 musia byť dodržané.

4.2.2. Funkčnosť vozidlového ETCS

Tento základný parameter opisuje funkčnosť vozidlového ETCS. Zahŕňa všetky funkcie bezpečného vedenia vlaku. Výkon funkcií musí byť v súlade s prílohou A index 14 a index 49. Tieto funkcie sa musia uskutočňovať v súlade s prílohou A index 1, 2, 4, 13, 15, 23, 53 a v súlade s technickými špecifikáciami určenými nižšie:

— Komunikácia s traťovým zariadením riadenia a zabezpečenia. Funkcia in-fill prenosu údajov pri aplikáciách na ETCS úrovni 1 je vo vybavení vlaku povinná iba pod podmienkami vymedzenými v kapitole 7. Funkčnosť dátových rádií pre ETCS je povinná iba pre aplikácie ETCS úroveň 2 alebo pre ETCS úroveň 3. — — Eurobalíza príjem. Pozri prílohu A index 9, 36, 43. — Euroslučka príjem. Pozri prílohu A index 16, 50. — Správa protokolov rádiového prenosu a rádiových správ, pozri prílohu A index 10, 11, 12, 18, 19, 22, 39, 40.

— Komunikácia s vodičom — — Podpora vedenia vlaku, pozri prílohu A index 51. — Poskytnutie odometrickej informácie, pozri prílohu A index 51.

— Komunikácia so špecifickým prenosovým modulom STM, pozri prílohu A index 8, 25, 26, 29, 36, 49, 52. Táto funkcia zahŕňa: — — Riadenie výstupu STM. — Poskytovanie údajov, ktoré budú použité prenosovým modulom STM. — Riadenie prechodov STM.

— Poskytnutie funkcie automatickej ochrany vlaku a návestenia na stanovišti vodiča. Pozri prílohu A index 6, 7, 31, 37. Táto funkcia zahŕňa: — — Lokalizáciu vlaku v koordinačnom systéme Eurobalízy, čo je základom kontroly dynamického rýchlostného profilu. — Výpočet dynamického rýchlostného profilu v rámci jeho činnosti. — Kontrola dynamického rýchlostného profilu počas jeho činnosti. — Výber spôsobu kontroly rýchlosti. — Kontrola vlaku podľa vnútroštátnych hodnôt. — Vymedzenie a poskytnutie funkcie intervencie. — Určenie vlastností vlaku.

— Demonštrácia celistvosti vlaku (integrity vlaku) – povinná pre úroveň 3, nevyžaduje sa pre úrovne 1 a 2.

— Monitorovanie fungovania zariadenia a podpora pri poruchových stavoch. Táto funkcia zahŕňa: — — Spustenie funkčnosti vozidlovej ETCS. — Poskytnutie podpory pri poruchových stavoch. — Vypnutie funkčnosti vozidlovej ETCS.

— Podpora záznamu údajov na účely kontroly. Pozri prílohu A index 5, 41, 55.

— Oznamovanie informácií/príkazov na DMI a ak sa to vyžaduje, na jednotku vlakového rozhrania, napr. informácie na uzavretie/otvorenie vzduchových klapiek, kde je potrebné zdvihnúť/stiahnuť zberač, kde je potrebné zapnúť/vypnúť hlavný vypínač elektrickej energie, kde je potrebné prepnúť z trakčného napájacieho systému A na trakčný napájací systém B. Pozri prílohu A index 7.

4.2.3. Funkčnosť traťového ETCS

Základný parameter opisuje funkčnosť traťového ETCS. Obsahuje celkovú funkčnosť ETCS na poskytnutie bezpečnej cesty pre daný vlak. Výkon funkcií musí byť v súlade s prílohou A index 14. Tieto funkcie musia byť implementované v súlade s prílohou A index 1, 2, 4, 13, 15, 23, 31, 37, 53 a technickými špecifikáciami uvedenými nižšie:

— Komunikácia s traťovým návestným zariadením (zabezpečovacie zariadenie, návestidlo).

— Lokalizácia daného vlaku v koordinačnom systéme Eurobalízy (úroveň 2 a 3).

— Prevod informácií z traťového návestného zariadenia do štandardného formátu pre vozidlové zariadenie riadenia a zabezpečenia.

— Vytváranie povolení na jazdu vrátane opisu trate a príkazov udelených konkrétnemu vlaku.

— Komunikácia s vozidlovým zariadením riadenia a zabezpečenia. Právne predpisy zahŕňajú: — — Prenos Eurobalízou. Pozri prílohu A index 9, 43. — Rádio in-fill. Pozri prílohu A index 18, 19, 21. Rádio in-fill je relevantné iba pre úroveň 1, na ktorej je však voliteľné. (pozri aj oddiel 7.2.6). — Euroslučka. Pozri prílohu A index 16, 50. Euroslučka je relevantná iba pre úroveň 1, na ktorej je voliteľná. (pozri oddiel 7.2.6). — Rádiokomunikácia centier rádiového riadenia RBC. Pozri prílohu A index 10, 11, 12, 39, 40. Rádiokomunikácia RBC je relevantná iba pre úroveň 2 a 3.

— Poskytovanie informácií o voľnosti trate zabezpečovaciemu zariadeniu. Táto funkcia sa vyžaduje iba pre úroveň 3.

— Tvorba informácií/príkazov na DMI a ak sa vyžaduje, jednotka vlakového rozhrania, napr. informácie, kde je potrebné zatvoriť/otvoriť vzduchové klapky, kde je potrebné zdvihnúť/stiahnuť zberač, kde je potrebné zapnúť/vypnúť hlavný vypínač elektrickej energie, kde je potrebné prepnúť z trakčného napájacieho systému A na trakčný napájací systém B.

4.2.4. EIRENE funkcie

Tento základný parameter opisuje funkcie hlasovej a dátovej komunikácie EIRENE:

— Funkcie spojené s volaním vodiča

— Prevádzkové rádiové funkcie — — napr. funkcia kontroly bdelosti (pozri prílohu A index 32, klauzula index 5.7 a prílohu A index 33. Ak funkcia kontroly bdelosti spustí výstražné zariadenie a táto voliteľná funkcia je implementovaná, zašle sa vlakovým rádiom na trať správa, ktorú vytvorí systém kontroly bdelosti vodiča).

— Dátová komunikácia

Tieto funkcie musia byť implementované v súlade s technickými špecifikáciami stanovenými v prílohe A index 32, 33 a 48 a ich výkon musí zodpovedať prílohe A index 22.

4.2.5. Rozhrania ETCS a EIRENE cez vzdušný priestor

Celková špecifikácia týchto rozhraní pozostáva z dvoch častí:

— Špecifikácia protokolov na prepravu informácií z/do ERTMS (Európsky systém riadenia železničnej dopravy) a zaručenie bezpečnosti v komunikácii.

— Špecifikácia rozhraní medzi časťami zariadenia. Rozhrania medzi zariadením sú opísané v: — — Oddiele 4.2.6 (Vozidlové rozhrania, interné pre riadenie a zabezpečenie) pre vozidlové systémy — Oddiele 4.2.7 (Traťové rozhrania, interné pre riadenie a zabezpečenie) pre traťové systémy

Tento základný parameter opisuje vzduchový priestor medzi traťovým a vozidlovým zariadením riadenia a zabezpečenia. Zahŕňa:

— Fyzikálne, elektrické a elektromagnetické hodnoty, ktoré sa musia dodržať, aby sa umožnila bezpečná prevádzka

— použitý komunikačný protokol,

— dostupnosť komunikačného kanála.

Použijú sa tieto špecifikácie:

— Rádiová komunikácia s vlakom Rozhrania triedy A rádiokomunikácie s vlakom musia pracovať v pásme R-GSM. Pozri prílohu A index 35. Protokoly musia vyhovovať prílohe A index 10, 18, 19, 39, 40.

— Eurobalízová a Euroslučková komunikácia s vlakom: Rozhrania komunikácie Eurobalízy musia vyhovovať prílohe A index 9, 43. Rozhrania komunikácie Euroslučky musia vyhovovať prílohe A index 16, 50.

4.2.6. Vozidlové rozhrania, interné pre riadenie a zabezpečenie

Tento základný parameter sa skladá z troch častí.

4.2.6.1. Rozhranie medzi ETCS a STM

Špecifický prenosový modul (STM) umožňuje vozidlovému ETCS fungovať na tratiach vybavených systémami ATP/ATC triedy B.

Rozhranie medzi funkčnosťou vozidlového ETCS a STM pre systémy ATP/ATC triedy B je vymedzené v prílohe A index 4, 8, 15, 25, 26, 49. V prílohe A index 45 sa stanovuje rozhranie K a v indexe 46 rozhranie G. Implementácia rozhrania K nie je povinná, ale ak sa použije, musí byť v súlade s prílohou A index 45. Ak sa navyše rozhranie K implementuje, je potrebné zabezpečiť vlastnosti prenosového kanála pre funkčnosť vozidlového ETCS podľa prílohy A index 46.

4.2.6.2. GSM-R/ETCS

Rozhranie medzi rádiom triedy A a funkčnosťou vozidlového ETCS. Tieto požiadavky sú vymedzené v prílohe A index 4, 7, 15, 20, 22, 34.

4.2.6.3. Meranie rýchlosti

Rozhranie medzi funkciou merania rýchlosti a vozidlovým ERTMS/ETCS musí spĺňať požiadavky prílohy A index 44. Toto rozhranie prispieva základnému parametru iba vtedy, keď sa zariadenie pre meranie rýchlosti dodáva ako samostatný komponent interoperability (pozri oddiel 5.2.2, Zoskupovanie komponentov interoperability).

4.2.7. Traťové rozhrania, interné pre riadenie a zabezpečenie

Tento základný parameter sa skladá zo šiestich častí.

4.2.7.1. Funkčné rozhranie medzi centrami RBC

Toto rozhranie sa používa na definovanie údajov, ktoré si vymieňajú susediace centrá rádiového riadenia RBC, aby boli schopné bezpečne viesť vlak z jedného územia RBC do druhého. Opisuje:

— informácie od „odovzdávajúcej“ RBC do „prijímajúcej“ RBC,

— informácie od „prijímajúcej“ RBC do „odovzdávajúcej“ RBC.

Tieto požiadavky sú definované v prílohe A index 12.

4.2.7.2. Technické rozhranie medzi centrami rádiového riadenia (RBC)

To je technické rozhranie medzi dvoma RBC. Tieto požiadavky sú stanovené v prílohe A index 58, 62, 63.

4.2.7.3. GSM-R/RBC

Toto je rozhranie medzi rádiovým systémom triedy A a funkčnosťou traťového ETCS. Tieto požiadavky sú vymedzené v prílohe A index 4, 15, 20, 22, 34.

4.2.7.4. Eurobalíza/LEU

Toto je rozhranie medzi Eurobalízou a traťovou elektronickou jednotkou (LEU). Tieto požiadavky sú definované v prílohe A index 9. Rozhranie prispieva k základnému parametru iba vtedy, keď sa Eurobalíza a traťové elektronické jednotky dodávajú ako samostatné komponenty interoperability (pozri oddiel 5.2.2, Zoskupovanie komponentov interoperability).

4.2.7.5. Euroslučka/LEU

Toto je rozhranie medzi Euroslučkou a traťovou elektronickou jednotkou (LEU). Tieto požiadavky sú vymedzené v prílohe A index 16. Rozhranie prispieva k základnému parametru iba vtedy, keď sa Euroslučka a traťové elektronické jednotky dodávajú ako samostatné komponenty interoperability (pozri oddiel 5.2.2, Zoskupovanie komponentov interoperability).

4.2.7.6. Požiadavky predmontáže traťového zariadenia ERTMS

Toto je rozhranie medzi traťovým vybavením triedy A a traťovou infraštruktúrou riadenia a zabezpečenia. Tieto požiadavky sú vymedzené v prílohe A index 59. Tento index opisuje prostriedky predmontáže traťového zariadenia triedy A.

4.2.8. Manažment kľúčov

Tento základný parameter sa týka bezpečnostných informácií prenášaných cez rádio, ktoré je chránené mechanizmom vyžadujúcim kryptografické kľúče. Prevádzkovatelia infraštruktúry a železničné podniky musia zabezpečiť riadiaci systém, ktorý kontroluje a riadi kľúče. Rozhranie manažmentu kľúčov je potrebné:

— medzi systémami manažmentu kľúčov jednotlivých manažérov infraštruktúry,

— medzi systémami manažmentu kľúčov železničných podnikov a prevádzkovateľov infraštruktúry,

— medzi systémami manažmentu kľúčov a vozidlovým a traťovým zariadením ETCS.

Požiadavky manažmentu kľúčov medzi systémami manažmentu kľúčov interoperabilných regiónov sú vymedzené v prílohe A index 11 a 56.

4.2.9. ETCS-ID Manažment

Tento základný parameter sa týka unikátnych označení ETCS na vybavenie v traťových a vozidlových zariadeniach. Požiadavky sú špecifikované v prílohe A index 23. Vymedzenie premenných veličín je stanovené v prílohe A index 53.

Dodávatelia vozidlového zariadenia pre riadenie a zabezpečenie sú zodpovední za spravovanie unikátnych označení v rámci vymedzeného rozpätia, ako je vymedzené v prílohe A index 53. Správcovia železničných koľajových vozidiel musia zabezpečiť systém manažmentu, ktorý reguluje a spravuje tieto označenia počas technického života daného zariadenia.

V prílohe A index 53 majú členské štáty vymedzený rozsah označení. Členské štáty sú zodpovedné za prideľovanie tohto rozsahu zmluvným stranám vo svojom štáte.

Zmluvné strany pre traťové zariadenia sú zodpovedné za spravovanie unikátnych označení v rámci ich vymedzeného rozsahu. Prevádzkovateľ infraštruktúry musí zabezpečiť systém manažmentu, ktorý reguluje a spravuje tieto označenia počas technického života daného zariadenia.

4.2.10. HABD (Snímač horúcich nápravových ložísk)

Tento základný parameter špecifikuje požiadavky na traťové zariadenie, ktoré sa používa na to, aby sa skontrolovalo, či teplota nápravových ložísk prechádzajúcich železničných koľajových vozidiel neprekročila stanovenú hranicu, a aby bola táto informácia zaslaná do riadiaceho centra. Požiadavky sú vymedzené v prílohe A dodatok 2.

Postup pre železničné koľajové vozidlá vybavené vozidlovým snímačom je opísaný v technickej špecifikácii interoperability železničných koľajových vozidiel v odseku 4.2.11.

4.2.11. Kompatibilita s traťovými systémami zisťovania polohy vlakov

Tento základný parameter opisuje vlastnosti traťových systémov zisťovania polohy vlakov, ktoré musia byť nevyhnutne aktivované železničnými koľajovými vozidlami, ktoré vyhovujú TSI pre železničné koľajové vozidlá.

Železničné koľajové vozidlá musia mať vlastnosti nevyhnutné na prevádzku traťových systémov zisťovania polohy vlakov. V prílohe A dodatok 1 sú špecifikované požiadavky spojené s vlastnosťami vozidla.

Tieto vlastnosti budú zahrnuté do TSI Železničné koľajové vozidlá.

4.2.12. Elektromagnetická kompatibilita

Základný parameter je rozdelený na dve časti.

4.2.12.1. Interná elektromagnetická kompatibilita riadenia a zabezpečenia

Zariadenie riadenia a zabezpečenia nesmie rušiť iné zariadenie riadenia a zabezpečenia.

4.2.12.2. Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia

Zahŕňa rozsah žiarenia elektromagnetickej kompatibility (vedený a indukovaný trakčný prúd a ďalšie prúdy pochádzajúce z vlaku, vlastnosti elektromagnetického poľa rovnako ako statických polí), ktoré má byť dodržané železničnými koľajovými vozidlami, aby sa zaistilo správne fungovanie traťového zariadenia riadenia a zabezpečenia. Zahŕňa opis merania hodnôt.

Charakteristiky traťového vybavenia systému riadenia a zabezpečenia sa špecifikujú v

— prílohe A index A7 (všeobecné charakteristiky odolnosti zariadenia)

— prílohe A index 9 (osobitné požiadavky na komunikačný systém Eurobalízy)

— prílohe A index 16 (osobitné požiadavky na komunikačný systém Euroslučka)

Okrem toho osobitné požiadavky systémov zisťovania polohy vlakov sú špecifikované v kapitole 4.2.11 a osobitné požiadavky pre HABD sú špecifikované v prílohe A dodatok 2.

4.2.13. Rozhranie vodič – zariadenie (DMI) ETCS

Tento základný parameter opisuje informácie poskytnuté vodičovi vozidlovým systémom ETCS a informácie, ktoré vodič vkladá do vozidlového systému ERTMS/ETCS. Pozri prílohu A index 51.

Zahŕňa:

— ergonómiu (vrátane viditeľnosti)

— funkcie ETCS, ktoré majú byť zobrazené

— funkcie ETCS spustené vstupnými informáciami od vodiča.

4.2.14. Rozhranie vodič – zariadenie (DMI) EIRENE

Tento základný parameter opisuje informácie poskytnuté vodičovi vozidlovým systémom EIRENE a informácie, ktoré vodič vkladá do vozidlového systému EIRENE. Pozri prílohu A index 32, 33, 51.

Zahŕňa:

— ergonómiu (vrátane viditeľnosti)

— funkcie EIRENE, ktoré majú byť zobrazené

— informácie týkajúce sa odchádzajúcich hovorov

— informácie týkajúce sa prichádzajúcich hovorov

4.2.15. Rozhranie nahrávania údajov na kontrolné účely

Tento základný parameter opisuje:

— výmenu údajov medzi právnym nahrávacím zariadením a nástrojom na prenos údajov

— komunikačné protokoly

— fyzické rozhranie

— funkčné požiadavky na nahrávanie údajov a jeho použitie

Musí sa umožniť vyšetrovacím orgánom v každom členskom štáte, aby mali prístup k nahraným údajom, ktoré spĺňajú povinné požiadavky v rámci nahrávania údajov na úradné a vyšetrovacie účely.

Pozri prílohu A index 4, 5, 15, 41 a 55.

4.2.16. Viditeľnosť zariadení traťového riadenia a zabezpečenia

Tento základný parameter opisuje:

— Vlastnosti svetlo odrážajúcich návestidiel na zabezpečenie ich správnej viditeľnosti. Treba zabezpečiť, na základe požiadaviek pre predné svetlá vozidla (pozri TSI RS HS), že požiadavky OPE sú splnené.

— Vlastnosti interoperabilných označovacích tabúľ, pozri prílohu A index 38.

4.3. Funkčné a technické špecifikácie rozhraní s ostatnými subsystémami

4.3.1. Rozhranie so subsystémom Prevádzka a riadenie dopravy

4.3.1.1. Prevádzkové predpisy ERTMS/ETCS a GSM-R

Transeurópska sieť sa podrobí niektorým jednotným prevádzkovým požiadavkám, ktoré budú opísané v TSI Prevádzka a riadenie dopravy (pozri oddiel 4.4 Prevádzkové pravidlá CCS TSI).

TSI OPE CR: Príloha A

TSI OPE HS: Príloha A

4.3.1.2. Rozhranie ETCS vodič – zariadenie

Toto rozhranie opisuje informácie poskytnuté vodičovi z vozidlového systému ERTMS/ETCS a informácie, ktoré vodič vkladá do vozidlového systému ERTMS/ETCS. Základný parameter riadenia a zabezpečenia je opísaný v oddiele 4.2.13 (ETCS DMI (Rozhranie vodič – zariadenie))

Toto rozhranie je relevantné pre systém triedy A. Požiadavky na systémy ATP/ATC triedy B sú vymedzené príslušným členským štátom (pozri prílohu B).

TSI OPE CR: Príloha A1

TSI OPE HS: Príloha A1

4.3.1.3. Rozhranie EIRENE vodič – zariadenie

Toto rozhranie opisuje informácie poskytnuté vodičovi z vozidlového systému EIRENE a informácie, ktoré vodič vkladá do vozidlového systému EIRENE. Základný parameter riadenia a zabezpečenia je opísaný v oddiele 4.2.14 (EIRENE DMI (Rozhranie vodič – zariadenie)).

Toto rozhranie je relevantné pre systémy triedy A. Rovnaké požiadavky na rádiové systémy triedy B sú vymedzené príslušným členským štátom (pozri prílohu B).

TSI OPE CR: Príloha A2

TSI OPE HS: Príloha A2

4.3.1.4. Rozhranie nahrávania údajov na kontrolné účely

Toto rozhranie sa vzťahuje na funkčné požiadavky nahrávania údajov a jeho použitia. Základný parameter riadenia a zabezpečenia je opísaný v oddiele 4.2.15 (Rozhranie nahrávania údajov na kontrolné účely).

Toto rozhranie je relevantné pre systémy triedy A. Rovnaké požiadavky na systémy ATP/ATC a rádiové systémy triedy B sú vymedzené príslušným členským štátom (pozri prílohu B).

TSI OPE CR: Oddiel 4.2.3.5

TSI OPE HS: Oddiel 4.2.3.5

4.3.1.5. Zaručený brzdný výkon a vlastnosti vlakov

Subsystém Riadenie a zabezpečenie vyžaduje poskytnutie zaručeného brzdného výkonu vlakov. TSI Prevádzka a riadenia dopravy sa budú vymedzovať pravidlá stanovenia zaručeného brzdného výkonu vlaku. TSI Železničné koľajové vozidlá sa musí vymedzovať metóda stanovenia brzdného výkonu vozidiel.

Toto rozhranie je relevantné pre systém triedy A. Rovnaké požiadavky na systémy triedy B ATP/ATC sú vymedzené príslušným členským štátom (pozri prílohu B).

TSI OPE CR: Oddiel 4.2.2.6.2

TSI OPE HS: Oddiel 4.2.2.6.2

4.3.1.6. Vypnutie vozidlového ETCS z činnosti

Toto rozhranie sa vzťahuje na prevádzkové požiadavky na vypnutie vozidlového ETCS z činnosti v prípade zlyhania. Požiadavky riadenia a zabezpečenia sú v oddiele 4.2.2 (Funkčnosť vozidlového ETCS).

Toto rozhranie je relevantné pre systém triedy A. Rovnaké požiadavky na systémy triedy B ATP/ATC sú vymedzené príslušným členským štátom (pozri prílohu B).

TSI OPE CR: Príloha A1

TSI OPE HS: Príloha A1

4.3.1.7. Zámerne vymazané

4.3.1.8. Snímače horúcich nápravových ložísk (HABD)

Toto rozhranie sa vzťahuje na prevádzkové požiadavky na snímače horúcich nápravových ložísk. Základný parameter riadenia a zabezpečenia je opísaný v oddiele 4.2.10 (Snímač horúcich nápravových ložísk).

TSI OPE CR: Príloha B oddiel C

TSI OPE HS: Príloha B oddiel C

4.3.1.9. Kontrola bdelosti vodiča

Toto rozhranie sa vzťahuje na prevádzkové požiadavky na kontrolu bdelosti vodiča.

Funkčnosť prenosu správy, ktorá sa vyžaduje v TSI OPE, je zahrnutá vo voliteľnej funkčnosti Eirene, ako je opísaná v oddiele 4.2.4 (Funkcie Eirene).

TSI OPE CR: Oddiel 4.3.2.2

TSI OPE HS: Oddiel 4.3.2.2

4.3.1.10. Použitie pieskovania

Toto rozhranie sa vzťahuje na prevádzkové požiadavky na vodičov, aby piesok nepriaznivo nevplýval na prevádzku zariadenia na zisťovanie polohy vlakov. Základný parameter riadenia a zabezpečenia je opísaný v oddiele 4.2.11.

TSI OPE CR: Príloha H

TSI OPE HS: Príloha B

4.3.1.11. Vonkajšie zorné pole vodiča

Toto rozhranie sa vzťahuje na zorné pole vodiča cez predné sklo kabíny. Požiadavky na systém riadenia a zabezpečenia sú vymedzené v oddiele 4.2.16 (Viditeľnosť zariadení traťového riadenia a zabezpečenia).

TSI OPE CR: Oddiel 4.3.2.4

TSI OPE HS: Oddiel 4.3.2.4

4.3.2. Rozhranie so subsystémom železničných koľajových vozidiel

Všetky odkazy na CR TSI Železničné koľajové vozidlá, Hnacie vozidlá a osobné vozne zostávajú otvoreným bodom. Pod pojmom hnacie vozidlá rozumieme rušne, elektrické motorové jednotky a dieselové motorové jednotky.

4.3.2.1. Kompatibilita s traťovými systémami zisťovania polohy vlakov

Systémy zisťovania polohy vlakov musia mať potrebné vlastnosti, aby boli kompatibilné so železničnými koľajovými vozidlami vyhovujúcimi TSI Železničné koľajové vozidlá. Základný parameter riadenia a zabezpečenia je opísaný v oddiele 4.2.11 (Kompatibilita s traťovými systémami zisťovania polohy vlakov). Podrobné odkazy v príslušných TSI sú uvedené v tabuľke.







Parameter Príloha A dodatok 1 TSI Riadenie a zabezpečenie TSI Železničné koľajové vozidlá HS TSI Železničné koľajové vozidlá – nákladné vagóny TSI Trakčné jednotky –rušne, EMU, DMU- a vozne (bude sa aktualizovať, keď bude existovať TSI) Vzdialenosti náprav 2.1 vrátane obr. 6 4.2.7.10.2 4.3.2.1 Geometria kolesa 2.2 vrátane obr. 7 4.2.7.10.3 5.4.2.3 Hmotnosť vozidla (Minimálne zaťaženie nápravy) 3.1 4.2.3.2 4.2.3.2 Bezkovový priestor okolo kolies 3.2 (otvorený bod) ešte nešpecifikované ešte nešpecifikované Kovová hmotnosť vozidla 3.3 (otvorený bod) ešte nešpecifikované ešte nešpecifikované Materiál kolies 3.4 4.2.7.10.3 5.4.2.3 Impedancia medzi kolesami 3.5 4.2.3.3.1 4.2.3.3.1 Impedancia vozidla 3.6 4.2.8.3.8 žiadne Používanie pieskovacieho zariadenia 4.1 4.2.3.10 žiadne Používanie kompozitných brzdových klátikov 4.2 príloha L otvorený bod Harmonické kmity v spätnom trakčnom prúde 5.1 4.2.8.3.4.1 žiadne Použitie elektrických/magnetických bŕzd 5.2 TBD žiadne Elektrické, magnetické, elektromagnetické polia 5.3 4.3.4.12 žiadne

4.3.2.2. Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia

Toto rozhranie zahŕňa rozsah žiarenia emisií elektromagnetickej kompatibility (EMC) (vedený a indukovaný trakčný prúd a ďalšie prúdy pochádzajúce z vlaku, vlastnosti elektromagnetického poľa rovnako ako statických polí), ktorý musí byť dodržaný železničnými koľajovými vozidlami, aby sa zabezpečila správna funkčnosť traťového zariadenia riadenia a zabezpečenia. Základný parameter riadenia a zabezpečenia je opísaný v oddiele 4.2.12.2 (Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia).

TSI Železničné koľajové vozidlá – Nákladné vozne: nevzťahuje sa.

TSI Železničné koľajové vozidlá HS: Oddiel 4.2.6.6

4.3.2.3. Zaručený brzdný výkon a vlastnosti vlakov

Subsystém Riadenie a zabezpečenie vyžaduje poskytnutie zaručeného brzdného výkonu vlakov. TSI Železničné koľajové vozidlá musí vymedzovať metóda stanovenia brzdného výkonu vozidiel. TSI Prevádzka a riadenie dopravy budú vymedzovať pravidlá stanovenia zaručeného brzdného výkonu vlaku.

Toto rozhranie je relevantné pre systém triedy A. Rovnaké požiadavky na systémy triedy B ATP/ATC sú vymedzené príslušným členským štátom (pozri prílohu B).

▼M4

Zaručený brzdný výkon pri ucelených vlakových súpravách stanovujú výrobcovia.

▼B

V prípade vlakov rôzneho zloženia alebo jednotlivých vozidiel sa musí uplatniť TSI Železničné koľajové vozidlá – Nákladné vozne.

TSI Železničné koľajové vozidlá – Nákladné vozne: Oddiel 4.2.4.1.2

TSI Železničné koľajové vozidlá HS: Oddiely 4.2.4.1, 4.2.4.4, 4.2.4.7

4.3.2.4. Umiestnenie vozidlovej antény pre riadenie a zabezpečenie

Umiestnenie antény Eurobalízy a Euroslučky na železničných koľajových vozidlách musí byť také, aby sa zabezpečila spoľahlivá dátová komunikácia pri extrémoch traťovej geometrie, ktorú sú schopné železničné koľajové vozidlá prejsť. Musí sa zohľadniť pohyb a správanie železničných koľajových vozidiel. Základný parameter riadenia a zabezpečenia je opísaný v oddiele 4.2.2 (Funkčnosť vozidlového ETCS).

Toto rozhranie je relevantné pre systém triedy A. Požiadavky na systémy triedy B ATP/ATC sú vymedzené príslušným členským štátom (pozri prílohu B).

Umiestnenie GSM-R antény na streche vozidla závisí najmä od rozmerov, ktoré musia byť splnené pre akýkoľvek typ vozidla, pričom sa takisto zohľadňuje aj umiestnenie ďalších (nových alebo existujúcich) antén. V skúšobných podmienkach musí vysielanie antény vyhovovať požiadavkám, ktoré sú opísané v oddiele 4.2.5 (Rozhrania ETCS a EIRENE cez vzdušný priestor). Skúšobné podmienky sú takisto opísané v oddiele 4.2.5 (Rozhrania ETCS a EIRENE cez vzdušný priestor).

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: Oddiel 4.3.4.8

▼M4

4.3.2.5. Vonkajšie podmienky

„Klimatické a fyzikálne vonkajšie podmienky zariadenia pre riadenie a zabezpečenie, ktoré sa predpokladajú pre vlak, sa musia vymedziť odkazom na prílohu A indexy A4 a A5.

▼B

4.3.2.6. Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia

Na uľahčenie univerzálneho používania vozidlového zariadenia riadenia a zabezpečenia na nových koľajových vozidlách, ktoré bolo schválené na prevádzku po transeurópskej sieti, elektromagnetické podmienky očakávané na vlaku sa musia vymedziť v súlade s prílohou A index A6. Na komunikačný systém Eurobalíza a Euroslučka sa vzťahujú osobitné ustanovenia v prílohe A index 9 a prípadne index 16.

Požiadavky na vozidlové systémy triedy B sú vymedzené príslušným členským štátom (pozri prílohu B).

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: Oddiel 4.2.6.6

4.3.2.7. Vypnutie vozidlového ETCS z činnosti

Toto rozhranie sa vzťahuje na vypnutie vozidlového ETCS z činnosti. Po vypnutí ETCS sa musí dať uviesť vlak do pohybu bez aktivácie ETCS. Požiadavky riadenia a zabezpečenia sú v oddiele 4.2.2 (Funkčnosť vozidlového ETCS).

Toto rozhranie je relevantné pre systém triedy A. Rovnaké požiadavky na systémy triedy B ATP/ATC sú vymedzené príslušným členským štátom (pozri prílohu B).

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: Oddiel 4.2.7.10.1

4.3.2.8. Dátové rozhrania

Dátové rozhranie medzi vlakom a vozidlovým zariadením riadenia a zabezpečenia je vymedzené v prílohe A index 7.

Toto rozhranie je relevantné pre systém triedy A. Rovnaké požiadavky na systémy triedy B ATP/ATC sú vymedzené príslušným členským štátom (pozri prílohu B).

TSI Železničné koľajové vozidlá – Nákladné vozne nie sú zahrnuté pre úrovne 1 a 2 ETCS.

TSI Železničné koľajové vozidlá HS: 4.2.7.12, 4.2.8.3.6.9

Požiadavky rozhrania medzi rádiovými komunikáciami a subsystémom železničných koľajových vozidiel sú špecifikované v prílohe A index 33.

Toto rozhranie je relevantné pre systém triedy A. Rovnaké požiadavky pre rádiové systémy triedy B sú vymedzené príslušným členským štátom (pozri prílohu B).

Príslušná zodpovedajúca špecifikácia je stanovená v

TSI Železničné koľajové vozidlá – Nákladné vozne: nevzťahuje sa.

TSI Železničné koľajové vozidlá HS: Oddiel 4.2.7.9

4.3.2.9. Snímače horúcich nápravových ložísk

Toto rozhranie sa vzťahuje na technické požiadavky pre snímače horúcich nápravových ložísk. Základný parameter riadenia a zabezpečenia je opísaný v oddiele 4.2.10 (HABD) (Snímač horúcich nápravových ložísk).

▼M4

Toto rozhranie sa týka systému triedy A HABD.

▼B

Príslušná zodpovedajúca špecifikácia je stanovená v

TSI Železničné koľajové vozidlá – Nákladné vozne: Oddiel 4.2.3.3.2

TSI Železničné koľajové vozidlá HS: Oddiel 4.2.3.3.2

4.3.2.10. Predné svetlá vozidla

Toto rozhranie sa vzťahuje na technické požiadavky farebnosti a svietivosti predných svetiel vozidla, aby sa zabezpečila správna viditeľnosť reflexných traťových návestidiel a reflexného oblečenia. Požiadavky riadenia a zabezpečenia sú opísané v oddiele 4.2.16 (Viditeľnosť predmetov traťového riadenia a zabezpečenia) a v oddiele 4.7.

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: Oddiel: 4.2.7.4.1.1

4.3.2.11. Kontrola bdelosti vodiča

Funkčnosť prenosu správy, ktorá sa vyžaduje v TSI OPE, je zahrnutá vo voliteľnej funkčnosti Eirene, ako je opísaná v oddiele 4.2.4 (Funkcie Eirene). Toto rozhranie je platné, v prípade voliteľnej funkčnosti ho implementuje IM.

Podrobná špecifikácia rozhrania medzi zariadením na kontrolu bdelosti a GSM-R vozidlovým zariadením zostáva otvoreným bodom.

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: V súčasnosti sa nepožaduje špecifikácia uvedená v oddiele 4.2.7.9

4.3.2.12. Meranie rýchlosti

Je to rozhranie medzi zariadením na meranie rýchlosti a funkciou merania rýchlosti potrebnou pre činnosti vozidlového ETCS.

Toto rozhranie TSI Železničné koľajové vozidlá je relevantné pre základný parameter opísaný v oddiele 4.2.6.3 (Meranie rýchlosti) iba vtedy, keď je zariadenie na meranie rýchlosti dodávané ako samostatný komponent interoperability (pozri oddiel 5.2.2 Zoskupovanie komponentov interoperability).

Toto rozhranie je relevantné pre systém triedy A. Rovnaké požiadavky na systémy triedy B ATP/ATC sú vymedzené príslušným členským štátom (pozri prílohu B).

Nevzťahuje sa na TSI Železničné koľajové vozidlá – Nákladné vozne.

4.3.2.13. Rozhranie nahrávania údajov na kontrolné účely

Toto rozhranie sa vzťahuje na požiadavky nahrávania údajov. Základný parameter riadenia a zabezpečenia je opísaný v oddiele 4.2.15 (Rozhranie nahrávania údajov na kontrolné účely).

Toto rozhranie je relevantné pre systém triedy A. Požiadavky na vozidlové systémy triedy B sú vymedzené členským štátom (pozri prílohu B).

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: Oddiel 4.2.7.11

4.3.2.14. Predmontáž vozidlového systému

Toto rozhranie sa vzťahuje na rozsah predmontáže zariadenia triedy A na koľajových vozidlách, ako je opísané v prílohe A index 57.

Toto rozhranie je relevantné pre systémy triedy A.

TSI Železničné koľajové vozidlá HS: Oddiel 4.2.7.10.1 (Riadenie, zabezpečenie a návestenie: všeobecne)

Nevzťahuje sa na TSI Železničné koľajové vozidlá – Nákladné vozne.

4.3.2.15. Vonkajšie zorné pole vodiča

Toto rozhranie sa vzťahuje na zorné pole vodiča cez predné sklo kabíny. Požiadavky na systém riadenia a zabezpečenia sú vymedzené v oddiele 4.2.16 (Viditeľnosť zariadení traťového riadenia a zabezpečenia).

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: oddiel 4.2.2.6, 4.2.2.7

4.3.2.16. Automatické ovládanie energie a najmä požiadavky RS pre dlhé tunely

Toto rozhranie opisuje funkčnosť subsystému riadenia a zabezpečenia:

— riadiť zatváranie alebo otváranie vetracích klapiek tak, ako sa vyžaduje v RS.

— riadiť zatváranie alebo otváranie zberača tak, ako sa vyžaduje v ENE.

— riadiť zapnutie a vypnutie hlavného vypínača elektrickej energie tak, ako sa vyžaduje v ENE.

To je základná funkčnosť ETCS opísaná v oddieloch 4.2.2 a 4.2.3.

Nevzťahuje sa na TSI Železničné koľajové vozidlá – Nákladné vozne.

TSI Železničné koľajové vozidlá HS: oddiely 4.2.7.12, 4.2.8.3.6.7.

4.3.3. Rozhrania so subsystémom infraštruktúry

4.3.3.1. Systém zisťovania polohy vlaku

Inštaláciou infraštruktúry sa musí zabezpečiť, že systémom zisťovania polohy vlaku sa dodržiavajú požiadavky stanovené v oddiele 4.2.11 (Kompatibilita s traťovými systémami zisťovania polohy vlakov) a v prílohe A dodatok 1 (Bod 3.5 Impedancia medzi kolesami).

TSI Infraštruktúra HS: oddiel 4.2.18

TSI Infraštruktúra CR: Odkaz na TSI subsystém Riadenie, zabezpečenie a návestenie (RZS) bude obsiahnutý v budúcej TSI CR, aby sa infraštruktúrou mohli zachovať požiadavky subsystému.

4.3.3.2. Traťové zariadenie riadenia a zabezpečenia

Anténa traťových zariadení subsystémov (GSM-R, Euroslučka, Eurobalíza) musí byť umiestnená tak, aby bola zabezpečená spoľahlivá dátová komunikácia na extrémnych úsekoch traťovej geometrie, ktorú sú schopné železničné koľajové vozidlá prejsť. Musí sa zohľadniť pohyb a správanie železničných koľajových vozidiel. Pozri oddiel 4.2.5 (Rozhrania ETCS a EIRENE cez vzdušný priestor).

Umiestnenie označovacích tabúľ (pozri oddiel 4.2.16) a iného traťového zariadenia riadenia a zabezpečenia (napr. antény GSM-R, Euroslučky, Eurobalízy, HABD, svetelné návestidlá, prestavníky,….) musia spĺňať požiadavky (minimálny priechodný prierez) vymedzené v TSI Infraštruktúra.

Toto rozhranie týkajúce sa dátovej komunikácie je relevantné pre systém triedy A. Rovnaké požiadavky pre systémy triedy B sú vymedzené príslušným členským štátom (pozri prílohu B).

TSI Infraštruktúra HS: Oddiel 4.2.3

4.3.3.3. Kvalita piesku, ktorý používajú RS

Pokiaľ ide o správnu funkciu systémov zisťovania polohy vlakov, je nevyhnutné aby sa v RS použil piesok s určitou kvalitou. Požiadavky CCS sú opísané v prílohe A dodatok 1 klauzula 4.1.4.

TSI Infraštruktúra HS: Oddiel 4.2.25.4

▼M4

4.3.3.4. Použitie elektrických/magnetických bŕzd

Na zabezpečenie správnej funkčnosti traťového zariadenia riadenia a zabezpečenia sa použitie magnetických bŕzd a bŕzd s vírivým prúdom vymedzuje odkazom na prílohu A dodatok 1 bod 5.2.

▼B

4.3.4. Rozhrania so subsystémom energie

4.3.4.1. Elektromagnetická kompatibilita

Elektromagnetické podmienky vyžadované od pevných inštalácií sa musia vymedziť odkazom na prílohu A index A7.

Na komunikačný systém Eurobalíza a EUROSLUČKA sa vzťahujú osobitné ustanovenia v prílohe A index 9 a indexu 16.

Pri systémoch zisťovania polohy vlakov pozri prílohu A dodatok 1.

Pri HABD pozri prílohu A dodatok 2.

TSI ENE HS: Doložka 4.2.6

4.3.4.2. Automatické ovládanie elektrickej energie

Správanie subsystému riadenia a zabezpečenia vo vzťahu k oddeľovaniu fáz a elektrickému napájaniu systému s oddelenými fázami založenému na výstupe, ktorý poskytuje subsystém energie, je opísané v 4.2.2 a 4.2.3.

TSI ENE HS: Doložka 4.2.21, 4.2.22, 4.2.2

4.4. Prevádzkové pravidlá

Prevádzkové pravidlá vzťahujúce sa na subsystém Riadenie a zabezpečenie (ERTMS/ETCS a GSM-R) sú podrobne vymedzené v TSI Prevádzka a riadenie dopravy.

4.5. Pravidlá údržby

Pravidlami údržby subsystému zahrnutými v tejto TSI sa musí zabezpečiť, aby hodnoty uvedené v základných parametroch kapitoly 4 boli dodržiavané v rámci požadovaných limitov počas životnosti zariadení. Počas preventívnej alebo opravnej údržby nemusí subsystém dosahovať hodnoty, ktoré sú uvedené v základných parametroch; pravidlami údržby sa musí zabezpečiť, že bezpečnosť počas týchto činností nie je nepriaznivo ovplyvnená.

Na dosiahnutie týchto výsledkov sa musia dodržať tieto body.

4.5.1. Zodpovednosť výrobcu zariadenia

Výrobca zariadení zahrnutých v subsystéme musí určiť:

— všetky požiadavky a postupy údržby (vrátane dozoru nad správnou funkčnosťou, diagnostiku, metódy testovania a nástroje) nevyhnutné na dosahovanie potrebných požiadaviek a hodnôt, ktoré sú stanovené v povinných požiadavkách tejto TSI počas celej životnosti zariadenia (doprava a uskladnenie pred inštaláciou, bežná prevádzka, poruchy, opravy, testovanie, údržbové zásahy atď.),

— všetky zdravotné a bezpečnostné riziká, ktoré môžu ohroziť verejnosť a pracovníkov údržby,

— podmienky prvostupňovej údržby t. j. vymedzenie pojmu traťových vymeniteľných jednotiek (LRU), vymedzenie pojmov schválených kompatibilných verzií hardvéru a softvéru, nahrádzanie nefunkčných traťových vymeniteľných jednotiek a napríklad podmienky skladovania LRU a opravy nefunkčných LRU,

— technické podmienky na riadenie vlaku s nefunkčným zariadením až do ukončenia jeho plánovanej cesty alebo do dielne (zhoršená funkčnosť z hľadiska techniky, napríklad funkcie čiastočne alebo úplne vypnuté, izolácia od ostatných funkcií atď.),

— skúšky, ktoré by sa mali vykonať v prípade, že zariadenie bude vystavené nadmernej záťaži (napríklad zhoršené vonkajšie podmienky alebo nadmerné otrasy).

4.5.2. Zodpovednosť zmluvných strán

Zmluvné strany musia:

— zabezpečiť, že pre všetky komponenty v rámci rozsahu pôsobnosti tejto TSI (bez ohľadu na to, či sú to komponenty interoperability, alebo nie) sú vymedzené požiadavky údržby, tak ako je stanovené v oddiele 4.5.1 (Zodpovednosť výrobcu zariadenia),

— stanoviť všetky nevyhnutné údržbové pravidlá relevantné pre všetky komponenty v rámci rozsahu pôsobnosti tejto TSI a zohľadniť riziká vzniknuté pri vzájomnom pôsobení rôznych zariadení vo vnútri subsystému a rozhraniach ďalších subsystémov.

4.5.3. Zodpovednosť manažéra infraštruktúry alebo železničných podnikov

Manažér infraštruktúry alebo železničné podniky zodpovedné za prevádzku vozidlového alebo traťového zariadenia:

— musia vypracovať plán údržby, ako je vymedzený v oddiele 4.5.4 (Plán údržby).

4.5.4. Plán údržby

Plán údržby musí byť založený na ustanoveniach v oddiele 4.5.1 (Zodpovednosť výrobcu zariadenia), v oddiele 4.5.2 (Zodpovednosť zmluvných strán) a v oddiele 4.5.3 (Zodpovednosť manažéra infraštruktúry a železničných podnikov) a pokrývať aspoň:

— Podmienky používania zariadenia podľa požiadaviek stanovených výrobcami.

— Špecifikáciu údržbových programov (napríklad vymedzenia pojmov preventívnych a opravných údržbových kategórií, maximálny čas medzi dvoma preventívnymi údržbami a príslušné opatrenia, ktoré musia byť splnené pre bezpečnosť subsystému a pracovníkov údržby vzhľadom na to, že údržbové práce zasahujú do prevádzky subsystému riadenia a zabezpečenia).

— Požiadavky uskladnenia náhradných dielov.

— Vymedzenie pojmov prvostupňovej údržby.

— Pravidlá zaobchádzania s nefunkčným vybavením.

— Požiadavky, ktoré sa vzťahujú na minimálnu odbornú spôsobilosť personálu údržby, s odkazom na bezpečnostné a zdravotné riziká.

— Požiadavky, ktoré sa vzťahujú na osobné ochranné prostriedky.

— Vymedzenie zodpovedností a autorizácie personálu údržby (napríklad prístup k zariadeniu, riadenie obmedzení a/alebo prerušenie prevádzky systému, výmena traťových vymeniteľných jednotiek LRU, obnovenie normálnej prevádzky systému).

— Postupy narábania s identifikátormi ETCS. Pozri oddiel 4.2.9 (ETCS-ID Manažment).

— Metódy informovania výrobcu zariadenia o nedostatkoch, ktoré ohrozujú bezpečnosť a o častých systémových poruchách.

4.6. Odborná spôsobilosť

Odborná spôsobilosť vyžadovaná na prevádzku subsystému riadenia a zabezpečenia je stanovená v TSI Prevádzka a riadenie dopravy.

Odborná spôsobilosť požadovaná v oblasti údržby subsystému riadenia a zabezpečenia musí byť podrobne spracovaná v pláne údržby (pozri oddiel 4.5.4 Plán údržby).

4.7. Zdravotné a bezpečnostné podmienky

Spolu s požiadavkami špecifikovanými v plánoch údržby, pozri oddiel 4.5 (Pravidlá údržby), musia byť prijaté príslušné opatrenia, ktoré by zabezpečili zdravie a bezpečnosť pracovníkov údržby a prevádzky, a to v súlade s európskymi nariadeniami a vnútroštátnymi ustanoveniami, ktoré sú kompatibilné s európskymi právnymi predpismi.

Personál zamestnaný v údržbe traťového zariadenia RZS, ak pracuje na trati alebo blízko trate, musí mať oblečený reflexný odev, ktorý je označený ES označením (spĺňa ustanovenia smernice 89/686/EHS z 21. decembra 1989 o aproximácii právnych predpisov členských štátov týkajúcich sa osobných ochranných prostriedkov).

4.8. Registre infraštruktúry a železničných koľajových vozidiel

Subsystém Riadenie a zabezpečenie vlakov sa považuje za dve zariadenia:

— vozidlové zariadenie,

— traťové zariadenie.

▼M4

Údaje, ktoré sa majú poskytnúť pre registre uvedené v článkoch 34 a 35 smernice Európskeho parlamentu a Rady 2008/57/ES ( 8 ), sú uvedené vo vykonávacom rozhodnutí Komisie 2011/633/EÚ z 15. septembra 2011 o spoločných špecifikáciách registra železničnej infraštruktúry ( 9 ) a vo vykonávacom rozhodnutí Komisie 2011/665/EÚ zo 4. októbra 2011 o Európskom registri povolených typov železničných vozidiel ( 10 ).

▼B

5. KOMPONENTY INTEROPERABILITY

5.1. Vymedzenie pojmov

Podľa článku 2 písm. d) smernice 96/48/ES:

Komponenty interoperability sú „akékoľvek základné súčasti, skupiny súčastí, montážne podskupiny alebo úplné montážne celky začlenené alebo určené na začlenenie do subsystému, od ktorých priamo alebo nepriamo závisí interoperabilita systému transeurópskych vysokorýchlostných železníc“. Pojem „komponent“ zahŕňa hmotné i nehmotné predmety, ako je napríklad softvér.

5.2. Zoznam komponentov interoperability

5.2.1. Základné komponenty interoperability

Komponenty interoperability v subsystéme riadenia a zabezpečenia sú zostavené v:

— tabuľke 5.1.a pre vozidlové zariadenie,

— tabuľke 5.2.a pre traťové zariadenie.

„Bezpečnostná platforma“ komponentov interoperability sa vymedzuje ako stavebnicový systém (druhový produkt nezávislý od aplikácie) zložený z hardvéru a základného softvéru (firmvér a/alebo prevádzkový systém a/alebo podporné nástroje), ktoré môžu byť použité na budovanie komplexnejších systémov (druhové aplikácie, t. j.. triedy aplikácií).

5.2.2. Zoskupovanie komponentov interoperability

Základné komponenty interoperability riadenia a zabezpečenia, ktoré sa vymedzujú tabuľkami 5.1.a a 5.2.a môžu kombinovaním vytvárať väčšiu skupinu. Tá skupina je potom vymedzená funkciami integrovaných komponentov interoperability a zostávajúcich rozhraní s vonkajšími skupinami. Ak je skupina vytvorená touto cestou, musí sa považovať za komponent interoperability.

— V tabuľke 5.1.b sa uvádzajú skupiny komponentov interoperability vozidlového zariadenia.

— V tabuľke 5.2.b sa uvádzajú skupiny komponentov interoperability traťového zariadenia.

Keď povinné špecifikácie stanovené v tejto TSI nie sú dostupné pre podporu určitého rozhrania, vyhlásenie zhody sa dá dosiahnuť zoskupovaním komponentov interoperability.

5.3. Vlastnosti a špecifikácie komponentov

Pre každý základný komponent interoperability alebo skupinu komponentov interoperability sa v tabuľkách v kapitole 5 opisujú:

— v stĺpci 3 funkcie a rozhrania. Všimnite si, že niektoré komponenty interoperability majú funkcie a/alebo rozhrania, ktoré nie sú povinné.

— V stĺpci 4 povinné špecifikácie pre stanovenie zhody každej funkcie alebo rozhrania, akokoľvek relevantnej, s odkazom na relevantný oddiel kapitoly 4.

— V stĺpci 5 moduly, ktoré budú aplikované pre stanovenie zhody a ktoré sú opísané v kapitole 6 tejto TSI.

Všimnite si, že požiadavky v oddiele 4.5.1 (Zodpovednosť výrobcu zariadenia) sú aplikované na každý základný komponent interoperability alebo skupiny komponentov interoperability.







Tabuľka 5.1.a Základné komponenty interoperability vozidlového zariadenia riadenia a zabezpečenia 1 2 3 4 5 Č. Komponent interoperability KI Vlastnosti Osobitné požiadavky, ktoré majú byť stanovené s odkazom na kapitolu 4 Modul 1 Vozidlové ERTMS ETCS Bezpečnosť 4.2.1 Funkčnosť vozidlového ETCS 4.2.2 H2 alebo B s D alebo B s F Okrem: — Merania rýchlosti — Nahrávania údajov na kontrolné účely Rozhrania ETCS a EIRENE cez vzdušný priestor 4.2.5 RBC (úroveň 2 a 3) Rádiová in-fill jednotka (voliteľná úroveň 1) Vzduchová medzera Eurobalízy Vzduchová medzera Euroslučky (voliteľná úroveň 1) Rozhrania STM (implementácia K rozhrania voliteľná) 4.2.6.1 Vozidlový ERTMS GSM-R 4.2.6.2 Meranie rýchlosti 4.2.6.3 Systém manažmentu kľúčov 4.2.8 ETCS ID Manažment 4.2.9 Rozhranie ETCS vodič – zariadenie 4.2.13 Manažment kľúčov 4.3.1.7 Vonkajšie podmienky 4.3.2.5 EMC 4.3.2.6 Dátové rozhranie 4.3.2.8 Nahrávacie zariadenie bezpečnostných informácií Žiadne 2 Vozidlová bezpečnostná platforma Bezpečnosť 4.2.1 H2 alebo B s D alebo B s F 3 Nahrávacie zariadenie bezpečnostných informácií Funkčnosť vozidlového ETCS 4.2.2 H2 alebo B s D alebo B s F Iba nahrávanie údajov na kontrolné účely Rozhrania Nástroj na snímanie údajov z nahrávacieho zariadenia 4.2.15 Vozidlové ERTMS/ETCS Žiadne Vonkajšie podmienky 4.3.2.5 EMC 4.3.2.6 4 Meranie rýchlosti Bezpečnosť 4.2.1 H2 alebo B s D alebo B s F Funkčnosť vozidlového ETCS 4.2.2 Iba meranie rýchlosti Rozhrania Vozidlové ERTMS ETCS 4.2.6.3 Vonkajšie podmienky 4.3.2.5 EMC 4.3.2.6 5 Externý špeciálny prenosový modul (STM) Funkcie a bezpečnosť Žiadne H2 alebo B s D alebo B s F Podľa vnútroštátnych špecifikácií Rozhrania Vozidlové ERTMS ETCS 4.2.6.1 Vzduchová medzera systému ATP/ATC triedy B Žiadne Podľa vnútroštátnych špecifikácií Vonkajšie podmienky Žiadne Podľa vnútroštátnych špecifikácií EMC Žiadne Podľa vnútroštátnych špecifikácií 6 Vozidlový ERTMS/GSM-R EIRENE funkcie 4.2.4 H2 alebo B s D alebo B s F Dátová komunikácia iba na úrovni 2 alebo 3 alebo úrovni 1 s rádio in-fill Rozhrania Vozidlové ERTMS ETCS Iba na úrovni 2 alebo 3 alebo na úrovni 1 s rádio in-fill 4.2.6.2 GSM-R 4.2.5 Rozhranie EIRENE vodič – zariadenie 4.2.14 Vonkajšie podmienky 4.3.2.5 EMC 4.3.2.6







Tabuľka 5.1.b Skupiny komponentov interoperability vozidlového zariadenia riadenia a zabezpečenia Táto tabuľka je príklad, ktorý ukazuje štruktúru. Iné skupiny môžu byť navrhnuté. 1 2 3 4 5 Č. Komponent interoperability KI Vlastnosti Osobitné požiadavky, ktoré majú byť stanovené s odkazom na kapitolu 4 Modul 1 Vozidlová bezpečnostná platforma Vozidlové ERTMS ETCS Nahrávacie zariadenie bezpečnostných informácií Meranie rýchlosti Bezpečnosť 4.2.1 Funkčnosť vozidlového ETCS 4.2.2 Rozhrania ETCS a EIRENE cez vzdušný priestor 4.2.5 H2 alebo B s D alebo B s F RBC (úroveň 2 a 3) Rádiová in-fill jednotka (voliteľná úroveň 1) Vzduchová medzera Eurobalízy Vzduchová medzera Euroslučky (voliteľná úroveň 1) Rozhrania STM (implementácia K rozhrania voliteľná) 4.2.6.1 Vozidlový ERTMS GSM-R 4.2.6.2 Systém manažmentu kľúčov 4.2.8 ETCS ID Manažment 4.2.9 Rozhranie ETCS vodič – zariadenie 4.2.13 Vonkajšie podmienky 4.3.2.5 EMC 4.3.2.6 Nástroj na snímanie údajov z nahrávacieho zariadenia 4.2.15 Dátové rozhranie 4.3.2.8







Tabuľka 5.2.a Základné komponenty interoperability traťového zariadenia riadenia a zabezpečenia 1 2 3 4 5 Č. Komponent interoperability KI Vlastnosti Osobitné požiadavky, ktoré majú byť stanovené s odkazom na kapitolu 4 Modul 1 Centrá rádiového riadenia RBC Bezpečnosť 4.2.1 H2 alebo B s D alebo B s F Funkčnosť traťového ETCS 4.2.3 Vylúčená komunikácia cez Eurobalízu, rádio in-fill a Euroslučku Rozhrania ETCS a EIRENE cez vzdušný priestor 4.2.5 Iba rádiokomunikácia s vlakom Rozhrania Susediace RBC 4.2.7.1, 4.2.7.2 Traťový ERTMS GSM-R 4.2.7.3 Systém manažmentu kľúčov 4.2.8 ETCS-ID Manažment 4.2.9 Vzájomné spojenie Žiadne Vonkajšie podmienky 4.3.2.5 EMC 4.3.4.1, 4.3.2.2 2 Rádio in-fill jednotka Bezpečnosť 4.2.1 Funkčnosť traťového ETCS 4.2.3 Vylúčená komunikácia cez Eurobalízu, Euroslučku a funkčnosť úrovne 2/3 Rozhrania ETCS a EIRENE cez vzdušný priestor 4.2.5 H2 alebo B s D alebo B s F Iba rádiokomunikácia s vlakom Rozhrania Traťový ERTMS GSM-R 4.2.7.3 Systém manažmentu kľúčov 4.2.8 ETCS-ID Manažment 4.2.9 Vzájomné spojenie a traťové elektronické jednotky LEU 4.2.3 Vonkajšie podmienky 4.3.2.5 EMC 4.3.4.1, 4.3.2.2 3 Eurobalíza Bezpečnosť 4.2.1 Rozhrania ETCS a EIRENE cez vzdušný priestor 4.2.5 H2 alebo B s D alebo B s F Iba komunikácia „Eurobalíza“ s vlakom Rozhrania LEU Eurobalíza 4.2.7.4 ETCS-ID Manažment 4.2.9 Vonkajšie podmienky 4.3.2.5 EMC 4.3.4.1, 4.3.2.2 4 Euroslučka Bezpečnosť 4.2.1 H2 alebo B s D alebo B s F Rozhrania ETCS a EIRENE cez vzdušný priestor 4.2.5 Iba komunikácia „Euroslučka“ s vlakom Rozhrania LEU Euroslučka 4.2.7.5 ETCS-ID Manažment 4.2.9 Vonkajšie podmienky 4.3.2.5 EMC 4.3.4.1, 4.3.2.2 5 LEU Eurobalíza Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Funkčnosť traťového ETCS vylúčená komunikácia cez rádio in-fill, Euroslučku a funkčnosť úrovní 2 a 3 Rozhrania Návestenie pri trati Žiadne Eurobalíza 4.2.7.4 ETCS-ID Manažment 4.2.9 Vonkajšie podmienky 4.3.2.5 EMC 4.3.4.1, 4.3.2.2 6 LEU Euroslučka Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez rádio in-fill, Eurobalízu a funkčnosť úrovní 2 a 3 Rozhrania Návestenie pri trati Žiadne Euroslučka 4.2.7.5 ETCS-ID Manažment 4.2.9 Vonkajšie podmienky 4.3.2.5 EMC 4.3.4.1, 4.3.2.2 7 Traťová bezpečnostná platforma Bezpečnosť 4.2.1 H2 alebo B s D alebo B s F







Tabuľka 5.2.b Skupiny komponentov interoperability traťového zariadenia riadenia a zabezpečenia Táto tabuľka je príklad, ktorý ukazuje štruktúru. Iné skupiny môžu byť navrhnuté. 1 2 3 4 5 Č. Komponent interoperability KI Vlastnosti Osobitné požiadavky, ktoré majú byť stanovené s odkazom na kapitolu 4 Modul 1 Traťová bezpečnostná platforma Eurobalíza LEU Eurobalíza Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez Euroslučku a funkčnosť úrovní 2 a 3 Rozhrania ETCS a EIRENE cez vzdušný priestor 4.2.5 Iba komunikácia Eurobalíza s vlakom Rozhrania Návestenie pri trati Žiadne ETCS-ID Manažment 4.2.9 Vonkajšie podmienky 4.3.2.5 EMC 4.3.4.1, 4.3.2.2 2 Traťová bezpečnostná platforma Euroslučka LEU Euroslučka Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Funkčnosť traťového ETCS vylúčená komunikácia cez Eurobalízu a funkčnosť úrovní 2 a 3 Rozhrania ETCS a EIRENE cez vzdušný priestor 4.2.5 Iba komunikácia Euroslučka s vlakom Rozhrania Návestenie pri trati Žiadne ETCS-ID Manažment 4.2.9 Vonkajšie podmienky 4.3.2.5 EMC 4.3.4.1, 4.3.2.2

6. POSUDZOVANIE ZHODY A/ALEBO VHODNOSTI POUŽITIA KOMPONENTOV A OVERENIE SUBSYSTÉMU

6.0. Úvod

V rozsahu pôsobnosti súčasnej TSI naplnenie relevantných základných požiadaviek uvedených v kapitole 3 tejto TSI sa zabezpečí dodržiavaním špecifikácie uvedenej v kapitole 4 a pokračujúcej v kapitole 5 pre komponenty interoperability, ako demonštruje pozitívny výsledok posudzovania zhody a/alebo vhodnosti použitia komponentov interoperability a overenia subsystému v kapitole 6.

Kde sú časti základných požiadaviek splnené v rámci vnútroštátnych pravidiel, vďaka:

a) používaniu systémov triedy B (vrátane vnútroštátnych funkcií v STM),

b) otvoreným bodom v TSI,

c) výnimke podľa článku 7 smernice 96/48/ES,

d) špecifickým prípadom, ktoré sú uvedené v oddiele 7.3

bude posudzovanie zhody vykonané na zodpovednosť príslušného členského štátu podľa oznámených postupov.

6.1. Komponenty interoperability

6.1.1. Postupy posudzovania

Výrobca komponentu interoperability (KI) (a/alebo skupín komponentov interoperability) alebo jeho splnomocnený zástupca ustanovený v Spoločenstve vypracuje vyhlásenie ES o zhode v súlade s článkom 13.1 a prílohou IV k smernici 96/48/ES predtým, ako ho uvedie na trh.

Postup posudzovania zhody komponentov interoperability a/alebo skupín komponentov interoperability podľa kapitoly 5 tejto TSI bude vykonaný aplikáciou modulov, ako je stanovené v oddiele 6.1.2 (Moduly).

Niektoré špecifikácie v tejto TSI obsahujú povinné a/alebo voliteľné funkcie. Notifikovaný orgán musí:

— overiť, že povinné funkcie relevantné pre komponent interoperability sú implementované;

— overiť, ktoré voliteľné funkcie sú implementované,

a vykonať posúdenie zhody.

Dodávateľ musí vo vyhlásení ES oznámiť, ktoré voliteľné funkcie sú implementované.

Notifikovaný orgán musí overiť, že žiadne ďalšie funkcie implementované v komponente nevedú k rozporom so zavedenými povinnými alebo voliteľnými funkciami.

6.1.1.1. Špecifický prenosový modul (STM)

STM musí spĺňať vnútroštátne požiadavky a za jeho schválenie je zodpovedný príslušný členský štát, ako sa uvádza v prílohe B.

Overenie rozhrania STM s vozidlovými systémami ERTMS/ETCS vyžaduje posúdenie zhody, ktoré vykonáva notifikovaný orgán. Notifikovaný orgán musí overiť, že členský štát schválil vnútroštátnu časť STM.

6.1.1.2. Vyhlásenie ES o vhodnosti na používanie

Vyhlásenie ES o vhodnosti na používanie sa nevyžaduje pre komponenty interoperability subsystému riadenia a zabezpečenia.

6.1.2. Moduly

Na posudzovanie komponentov interoperability v rámci subsystému riadenia a zabezpečenia, si výrobca alebo jeho splnomocnený zástupca ustanovený v Spoločenstve môže vybrať moduly podľa tabuliek 5.1A, 5.1B, 5.2A a 5.2B:

— buď postup typovej skúšky (Modul B) pre konštrukciu a vývojovú fázu v kombinácii so systémovým postupom riadenia kvality výroby (Modul D) pre výrobnú fázu, alebo

— postup typovej skúšky (Modul B) pre konštrukčnú a vývojovú fázu v kombinácii s postupom overenia produktu (Modul F), alebo

— systém riadenia celkovej kvality s postupom konštrukčnej skúšky (Modul H2).

Opis týchto modulov je v prílohe E k tejto TSI.

Modul D (systém riadenia kvality výroby) sa môže vybrať iba tam, kde výrobca prevádzkuje kvalitatívny systém pre výrobu, kontrolu konečného výrobku a skúšanie, ktorý schvaľuje a posudzuje notifikovaný orgán.

Modul H2 (celkový systém riadenia kvality s konštrukčnou skúškou) sa môže vybrať iba tam, kde výrobca prevádzkuje systém kvality pre konštrukciu, výrobu, kontrolu konečného výrobku a skúšanie, ktorý schvaľuje a posudzuje notifikovaný orgán.

Nasledujúce dodatočné vysvetlenia sa vzťahujú na používanie niektorých modulov:

— S odkazom na kapitolu 4 o opise „Modulu B“(typová skúška) v prílohe E: — (a) je požadované posúdenie konštrukcie; (b) nie je požadované posúdenie výrobného procesu, ak sa „Modul B“ (typová skúška) používa spolu s „Modulom D“ (systém riadenia kvality výrobku); (c) nie je požadované posúdenie výrobného procesu, ak sa „Modul B“ (typová skúška) používa spolu s „Modulom F“ (overenie výrobku).

— S odkazom na kapitolu 3 o opise „Modulu F“ (overenie výrobku) v prílohe E sa štatistické overenie nepovoľuje, teda všetky komponenty interoperability budú preskúšané individuálne.

— S odkazom na odsek 6.3 o „Module H2“ (systém riadenia celkovej kvality výroby s konštrukčnou skúškou) sa požaduje typová skúška.

Nezávisle od vybraného modulu sa použijú ustanovenia v prílohe A index 47; index A1, index A2 a index A3 na osvedčenie komponentov interoperability, na ktoré sa vzťahujú požiadavky základného parametra bezpečnosti (oddiel 4.2.1 1 Bezpečnostné vlastnosti riadenia a zabezpečenia týkajúce sa interoperability).

Nezávisle od vybraného modulu sa bude kontrolovať, či pokyny dodávateľa vzhľadom na údržbu komponentov interoperability, sú v súlade s požiadavkami oddielu 4.5 (Pravidlá údržby) tejto TSI.

Ak je používaný Modul B (typová skúška), malo by sa tak stať na základe preskúmania technickej dokumentácie (pozri oddiel 3 a 4.1 o opise Modulu B (typová skúška)).

Ak sa používa Modul H2 (systém riadenia celkovej kvality s konštrukčnou skúškou), žiadosť o konštrukčnú skúšku musí obsahovať všetky prvky, ktoré podporujú dôkaz, že požiadavky oddielu 4.5 (Pravidlá údržby) tejto TSI sú splnené.

6.2. Subsystém Riadenie a zabezpečenie

6.2.1. Postupy posudzovania

Táto kapitola sa zaoberá vyhlásením ES o overovaní subsystému riadenia a zabezpečenia. Ako uvádza kapitola 2, aplikácia subsystému riadenia a zabezpečenia sa považuje za dve zariadenia:

— vozidlové zariadenie,

— traťové zariadenie.

Vyhlásenie ES o overovaní sa vyžaduje pre každé zariadenie.

Na žiadosť zmluvnej strany alebo jej zástupcu etablovaného v Spoločenstve notifikovaný orgán vykoná overenie ES vozidlového a traťového zariadenia v súlade s prílohou VI k smernici 96/48/ES.

Zmluvný subjekt vypracuje vyhlásenie ES o overení zariadenia riadenia a zabezpečenia v súlade s článkom 18 ods. 1 a prílohou V k smernici 96/48/ES.

Obsah vyhlásenia o overení ES musí byť v súlade s prílohou V k smernici 96/48/ES. To zahŕňa overenie integrácie komponentov interoperability, ktoré sú časťou príslušného zariadenia; v tabuľkách 6.1 a 6.2 sa vymedzujú vlastnosti, ktoré sa majú overiť a odkazujú na povinné špecifikácie, ktoré sa musia aplikovať.

Niektoré špecifikácie v tejto TSI obsahujú povinné a/alebo voliteľné funkcie. Notifikovaný orgán musí:

— overiť, že všetky povinné funkcie vyžadované od zariadenia sú implementované;

— overiť, že všetky voliteľné funkcie vyžadované osobitnou traťovou alebo vozidlovou implementáciou sú implementované;

Notifikovaný orgán musí overiť, že žiadne ďalšie funkcie implementované v zariadení nevedú k rozporom s povinnými alebo voliteľnými funkciami.

▼M4 —————

▼M4

Vyhlásenie ES o overení traťových a vozidlových zariadení spolu s certifikátmi zhody postačuje na zabezpečenie toho, aby traťové zariadenie spolupracovalo s vozidlovým zariadením, ktoré bude vybavené zodpovedajúcimi parametrami, a za podmienok stanovených v tejto TSI, bez ďalšieho vyhlásenia ES o overení subsystému.

▼B

6.2.1.1. Overenie funkčnej integrácie vozidlového zariadenia

Overenie sa vykoná pre vozidlové zariadenie riadenia a zabezpečenia inštalované vo vozidle. Pre zariadenie riadenia a zabezpečenia, ktoré nie je vymedzené ako trieda A, sú v tejto TSI zahrnuté iba overovacie požiadavky spojené s interoperabilitou (napríklad rozhranie vozidlového STM-ERTMS/ETCS).

Predtým ako sa môže overenie vozidlovej funkčnosti vykonať, komponenty interoperability zahrnuté v zariadení sa posúdia v súlade s odsekom 6.1 a výsledkom bude vyhlásenie ES o zhode. Notifikovaný orgán musí posúdiť, či sú vhodné na aplikáciu (napríklad implementované voliteľné funkcie).

Funkčnosť triedy A, ktorá už bola overená na úrovni komponentu interoperability, nevyžaduje ďalšie overenie.

Overovacie skúšky integrácie musia vykonať na dôkaz toho, že komponenty zariadenia sa správne prepojili a zabudovali do vlaku, čo zabezpečí, že požadovaná funkčnosť a výkon požadovaný na túto aplikáciu zariadenia sa dosiahol. Keď sa identické vozidlové zariadenie riadenia a zabezpečenia inštalujú na rovnakých kusoch železničných koľajových vozidiel, overenie integrácie je potrebné vykonať iba raz, a to na jednom kuse železničného koľajového vozidla.

Musia sa overiť tieto položky:

— Správnosť inštalácie vozidlového zariadenia riadenia a zabezpečenia (napríklad dodržanie konštrukčných pravidiel, spolupráca prepojených zariadení, absencia nebezpečných vzájomných pôsobení, a tam kde je to nevyhnutné, uskladnenie osobitných údajov).

— Správnosť činnosti na rozhraniach s koľajovým vozidlom (napríklad brzdy vlaku, celistvosť vlaku).

— Schopnosť prepojenia s traťovým zariadením riadenia a zabezpečenia s príslušnými vlastnosťami (napríklad aplikačná úroveň ETCS, nainštalované voliteľné funkcie).

— Schopnosť čítania a skladovania/uchovania všetkých požadovaných informácií v nahrávacom zariadení bezpečnostných informácií (ak je to nevyhnutné takisto tých, ktoré boli poskytnuté inými systémami ako ETCS).

Toto overenie sa môže vykonať v depe.

Overenie schopnosti vozidlového zariadenia prepojiť sa s traťovým zariadením pozostáva z overenia schopnosti čítať certifikovanú Eurobalízu a (ak je táto funkčnosť inštalovaná vo vozidlovom zariadení) Euroslučku, a schopnosť zaviesť GSM-R spojenia pre hlas a pre údaje (ak je táto funkčnosť inštalovaná).

Ak je prítomné aj zariadenie triedy B, notifikovaný orgán musí overiť, že požiadavky skúšok integrácie, ktoré stanovuje príslušný členský štát, boli splnené.

6.2.1.2. Overenie funkčnej integrácie traťového zariadenia

Overenie sa vykoná pre traťové zariadenie riadenia a zabezpečenia inštalované na infraštruktúre. Pre zariadenie, ktoré nie je vymedzené ako trieda A, sú v tejto TSI zahrnuté iba overovacie požiadavky spojené s interoperabilitou (napríklad EMC).

Predtým ako sa môže vykonať overenie traťovej funkčnosti, sa komponenty interoperability zahrnuté v zariadení posúdia v súlade s oddielom 6.1 (Komponenty interoperability) a vydá sa pre ne vyhlásenie ES o zhode. Notifikovaný orgán by mal overiť, že sú vhodné na aplikáciu (napríklad implementované voliteľné funkcie).

Funkčnosť triedy A, ktorá už bola overená na úrovni komponentu interoperability, nevyžaduje ďalšie overenie.

Pre konštrukciu ERTMS/ETCS časti traťového zariadenia riadenia a zabezpečenia sa požiadavky TSI musia doplniť vnútroštátnymi špecifikáciami, ktoré obsahujú napríklad:

— Opis trate, vlastnosti ako stúpanie/klesanie, vzdialenosť, umiestnenie traťových prvkov a Eurobalízy/Euroslučky, chránené miesta atď.

— Návestné údaje a pravidlá, za ktoré je zodpovedný systém ERTMS/ETCS.

Overovacie skúšky integrácie sa musia vykonať na dôkaz toho, že komponenty zariadenia sa správne prepojili a zabudovali do vnútroštátneho traťového zariadenia, čo zabezpečí, že sa dosiahla požadovaná funkčnosť a výkon zariadenia požadovaný na túto aplikáciu.

Musia sa zvážiť tieto traťové rozhrania:

— Medzi rádiovým systémom triedy A a ERTMS/ETCS (Centrami rádiového riadenia RBC alebo rádio in-fill jednotkou, ak je to relevantné).

— Medzi Eurobalízou a LEU.

— Medzi Euroslučkou a LEU.

— Medzi susediacimi centrami rádiového riadenia.

— Medzi ERTMS/ETCS (RBC, LEU, rádio in-fill jednotka) a zabezpečovacím zariadením a vnútroštátnym návestením, podľa relevancie.

Musia sa overiť tieto položky:

— Správnosť inštalácie ERTMS/ETCS časti traťového zariadenia riadenia a zabezpečenia (napríklad dodržanie konštrukčných pravidiel, spolupráca prepojených zariadení, absencia nebezpečných vzájomných pôsobení, a tam kde je to nevyhnutné, uskladnenie osobitných údajov podľa vyššie uvedených vnútroštátnych špecifikácií).

— Správnosť prevádzok na rozhraniach s vnútroštátnym traťovým zariadením.

— Schopnosť prepojenia s vozidlovým zariadením s príslušnými vlastnosťami (napríklad aplikačná úroveň ETCS).

6.2.1.3. Posúdenie v prechodových fázach

Modernizácia existujúceho traťového alebo vozidlového zariadenia riadenia a zabezpečenia sa môže uskutočniť v následných krokoch v súlade s kapitolou 7. V každom kroku je dosiahnuté iba dodržiavanie požiadaviek TSI relevantné pre tento krok, zatiaľ čo ďalšie požiadavky zostávajúcich krokov nie sú splnené.

V tomto kroku môže zmluvný subjekt predložiť žiadosť na posúdenie zariadenia notifikovanému orgánu.

Nezávisle od modulov, ktoré si zmluvný subjekt vybral, notifikovaný orgán overí, že:

— požiadavky TSI relevantné pre tento krok sa zachovávajú,

— požiadavky TSI, ktoré už boli posúdené, nie sú dotknuté.

Funkcie, ktoré sa už predtým posúdili a nezmenili a tento krok ich neovplyvnil, nemusia byť opätovne kontrolované.

Certifikát(-y), ktorý notifikovaný orgán vydá po kladnom posúdení zariadenia, je spojený s obmedzeniami, ktoré stanovujú obmedzenie tohto certifikátu(-ov), ktoré požiadavky TSI sú splnené, a ktoré nie sú.

▼M4 —————

▼B

6.2.2. Moduly

Všetky nižšie uvedené moduly sú špecifikované v prílohe E k tejto TSI.

6.2.2.1. Vozidlové zariadenie

Na overovací postup vozidlového zariadenia si môže zmluvný subjekt alebo jeho splnomocnený zástupca ustanovený v Spoločenstve vybrať buď:

— postup typovej skúšky (Modul B) pre konštrukčnú a vývojovú fázu v kombinácii so systémovým postupom riadenia kvality výroby (Modul D) pre výrobnú fázu, alebo

— postup typovej skúšky (Modul SB) pre konštrukčnú a vývojovú fázu v kombinácii s postupom overenia produktu (Modul SF), alebo

— systém riadenia celkovej kvality s postupom konštrukčnej skúšky (Modul SH2).

6.2.2.2. Traťové zariadenie

Na overovací postup traťového zariadenia si môže zmluvný subjekt alebo jeho splnomocnený zástupca ustanovený v Spoločenstve vybrať buď:

— postup overenia jednotky (Modul SG), alebo

— postup typovej skúšky (Modul SB) pre konštrukciu a vývojovú fázu v kombinácii so systémovým postupom riadenia kvality výroby (Modul SD) pre výrobnú fázu, alebo

— postup typovej skúšky (Modul SB) pre konštrukčnú a vývojovú fázu v kombinácii s postupom overenia produktu (Modul SF), alebo

— systém riadenia celkovej kvality s postupom konštrukčnej skúšky (Modul SH2).

6.2.2.3. Podmienky používania modulov pre vozidlové a traťové zariadenia

Modul SD (systém riadenia kvality výroby) sa môže vybrať iba tam, kde zmluvné strany uzavierajú zmluvu iba s výrobcami, ktorí prevádzkujú systém kvality pre výrobu, kontrolu konečného výrobku a skúšanie, ktorý schválil a posúdil notifikovaný orgán.

Modul SH2 (systém riadenia celkovej kvality s konštrukčnou skúškou) sa môže vybrať iba tam, kde všetky aktivity prispievajúce k projektu subsystému, ktorý bude overený (konštrukcia, výroba, inštalácia), podliehajú systému kvality pre konštrukciu, výrobu, kontrolu konečného výrobku a skúšanie, ktorý schváli a posúdil notifikovaný orgán.

Nezávisle od vybraného modulu zhodnotenie konštrukcie zahŕňa overenie, že sa zohľadnili požiadavky oddielu 4.5 (Pravidlá údržby) tejto TSI.

Nezávisle od vybraného modulu sa implementujú ustanovenia prílohy A index 47, index A1, a kde je to relevantné, ustanovenia indexu A2 a A3.

S odkazom na kapitolu 4 o Module SB (typová skúška) sa požaduje zhodnotenie konštrukcie.

S odkazom na oddiel 4.3 o Module SH2 (systém riadenia celkovej kvality s konštrukčnou skúškou), sa požaduje typová skúška.

S odkazom na:

— oddiel 5.2 o Module SD (systém riadenia kvality výroby),

— kapitolu 7 o Module SF (overenie výrobku),

— kapitolu 4 o Module SG (overenie jednotky),

— oddiel 5.2 o Module H2 (systém riadenia celkovej kvality s konštrukčnou skúškou), validácia v podmienkach plnej prevádzky sa vymedzuje v oddiele 6.2.2.3.1 (Validácia vozidlového zariadenia) a v oddiele 6.2.2.3.2 (Validácia traťového zariadenia).

6.2.2.3.1. Validácia vozidlového zariadenia

Pre vozidlové zariadenie validácia v podmienkach plnej prevádzky musí byť typovou skúškou. Je prijateľné, aby sa vykonal na jednom zariadení a mal by sa vykonať spôsobmi skúšobných jázd s takým rozsahom, aby sa overil:

— Výkon funkcií merania rýchlosti.

— Kompatibilita zariadenia riadenia a zabezpečenia s vybavením železničných koľajových vozidiel a prostredím (napríklad EMC), aby sa implementácia vozidlového zariadenia dala znásobovať na ostatných rušňoch toho istého typu.

— Kompatibilita železničných koľajových vozidiel s traťovým zariadením riadenia a zabezpečenia (napríklad aspekty EMC, prevádzka traťových obvodov a počítadiel náprav).

Tieto skúšobné jazdy sa musia vykonať na infraštruktúre, ktorá dovoľuje overenie v podmienkach, ktoré reprezentujú vlastnosti, aké sa vyskytujú na sieti európskych transeurópskych vysokorýchlostných železníc (napríklad stúpanie/klesanie, rýchlosť vlaku, vibrácie, trakčný výkon, teplota).

▼M4

V prípade obmedzení všeobecnej použiteľnosti výsledkov skúšok (napr. súlad TSI osvedčený iba do určitej rýchlosti), sa tieto obmedzenia musia zaznamenať v osvedčení.

▼B

6.2.2.3.2. Validácia traťového zariadenia

V rámci traťového zariadenia sa validácia v plnej prevádzke vykoná skúšobnými jazdami železničných koľajových vozidiel so známymi vlastnosťami a musí mať rozsah, ktorý by overil kompatibilitu medzi železničnými koľajovými vozidlami a traťovým zariadením riadenia a zabezpečenia (napríklad aspekty EMC, prevádzka traťových obvodov a počítadiel nápravy). Také skúšobné jazdy sa musia vykonať s vhodným koľajovým vozidlom, ktoré má známe vlastnosti dovoľujúce overenie v podmienkach, ktoré sa môžu vyskytnúť počas prevádzky (napríklad rýchlosť vlaku, trakčný výkon).

Skúšobné jazdy musia takisto overovať kompatibilitu informácií poskytovaných vodičovi vlaku traťovým zariadením fyzickým spôsobom (napríklad obmedzená rýchlosť atď.).

Ak existujú špecifikácie, ktoré sú predvídané touto TSI (ale ešte v nej nedostupné) na overenie traťového zariadenia, traťové zariadenie sa musí overiť vhodnými skúškami v teréne (tie sa majú vymedziť zmluvnou stranou tohto traťového zariadenia).

▼M4

V prípade obmedzení všeobecnej použiteľnosti výsledkov skúšok (napr. súlad TSI osvedčený iba do určitej rýchlosti), sa tieto obmedzenia musia zaznamenať v osvedčení.

▼B

6.2.2.4. Posúdenie údržby

Za posúdenie zhody v oblasti údržby je zodpovedný orgán autorizovaný členským štátom. Príloha F opisuje postupy, ktorými tento orgán zabezpečuje, že plány údržby spĺňajú predpisy tejto TSI a zabezpečuje zachovávanie základných parametrov a základných požiadaviek počas technického života subsystému.

6.3. Komponenty interoperability, ktoré nemajú vyhlásenie ES

6.3.1. Všeobecné poznámky

V obmedzenom časovom období, známom ako „prechodné obdobie“, komponenty interoperability, ktoré nemajú vyhlásenie ES o zhode alebo vhodnosti používania, môžu byť výnimočne zahrnuté v subsystémoch za podmienky, že ustanovenia opísané v tomto oddiele sú splnené.

6.3.2. Prechodné obdobie

Prechodné obdobie sa začína odo dňa nadobudnutia účinnosti tejto TSI a bude trvať šesť rokov.

Po skončení prechodného obdobia a s výnimkami, ktoré sa povoľujú podľa oddielu 6.3.3.3, komponenty interoperability by mali byť zahrnuté v požadovanom vyhlásení ES o zhode a/alebo vhodnosti používania pred tým, ako budú začlenené do subsystému;

6.3.3. Osvedčenie subsystémov obsahujúcich neosvedčené komponenty interoperability počas prechodného obdobia

6.3.3.1. Podmienky

V prechodnom období je povolené notifikovanému orgánu vydávať osvedčenie o zhode subsystému, dokonca aj vtedy, ak niektoré komponenty interoperability zabudované v subsystéme nie sú zahrnuté v príslušných vyhláseniach ES o zhode a/alebo vhodnosti použitia podľa tejto TSI, ak spĺňajú tieto tri kritériá:

— zhodu subsystému skontroloval notifikovaný orgán vo vzťahu k požiadavkám vymedzeným v kapitole 4 tejto TSI a

— počas vykonávania dodatočných hodnotení notifikovaný orgán potvrdzuje či zhoda a/alebo vhodnosť použitia komponentov interoperability je v súlade s požiadavkami kapitoly 5 a

— komponenty interoperability, ktoré nie sú zahrnuté v príslušnom vyhlásení ES o zhode a/alebo vhodnosti použitia, už boli použité v prevádzke subsystému najmenej v jednom členskom štáte pred nadobudnutím účinnosti tejto TSI.

Vyhlásenia ES o zhode a/alebo vhodnosti použitia sa nebudú vypracovávať pre komponenty interoperability, ktoré boli týmto spôsobom posudzované.

6.3.3.2. Oznámenie

— osvedčenie o zhode subsystému musí jasne označovať, ktoré komponenty interoperability notifikovaný orgán posúdil ako súčasť overenia subsystému.

— Vo vyhlásení ES overenia subsystému sa musí jasne uvádzať: — — ktoré komponenty interoperability boli posúdené ako časť subsystému, — potvrdenie, že subsystém obsahuje rovnaké komponenty interoperability, ako tie, ktoré už boli overené ako časť subsystému. — dôvod(-y) prečo výrobca neposkytol vyhlásenie ES o zhode a/alebo vhodnos